USD/JPY Bakal Teruskan Kenaikan Sekitar 70 PIPS Lagi?

Matawang safe-haven Yen terus didagangkan lemah dalam pasaran berikutan terkesan oleh faktor fundamental di mana isyarat daripada bank pusat akan terus kekal dengan polisi monetari yang longgar.
Data ekonomi domestik yang dikeluarkan pada sesi pasaran Asia pagi ini menunjukkan kadar inflasi teras di Tokyo kekal di paras 1.1%. Data perbelanjaan serta data PMI perkilangan di Jepun turut mencatatkan bacaan yang positif.
Namun, laporan pada kadar pengangguran sedikit membimbangkan apabila menunjukkan angka yang meningkat berbanding jangkaan yang kekal di paras sebelumnya.
Sebaliknya pula berlaku pada rakan safe-havennya, matawang dolar USD. USD terus mencatatkan pengukuhan semalam berikutan data GDP (KDNK) Amerika Syarikat yang dikeluarkan semalam merekodkan bacaan yang positif apabila berjaya mengatasi jangkaan penurunan oleh pasaran.
Di samping itu juga, pengukuhan USD turut disokong oleh faktor sentimen pasaran semasa yang berisiko dengan pelbagai isu geopolitik kini menimbulkan kebimbangan terhadap para pelabur.
Jika diperhatikan pergerakan harga pada chart pasangan matawang USD/JPY semalam, harga yang membuat kenaikan kemudiannya telah berjaya menembusi paras resistance tumpuan di paras 111.200. Seterusnya, harga meneruskan lagi kenaikan menguji pula paras resistance pada Disember lalu yang berada di paras lebih tinggi iaitu pada 111.400.
 Bersambung pada sesi pasaran Asia hari ini, harga dilihat terus menyambung kenaikan dan menguji paras resistance 111.683 (MagicR1) pada indicator Moshed Magic Line hari ini.
Berkemungkinan harga bakal mencapai kenaikan sekitar 70 pips lebih tinggi ke paras zon resistance 112.300 atau paras resistance MagicR3 pada indicator Moshed Magic Line.
Namun jika harga kembali membuat penurunan, jangkaan harga akan kembali menguji paras tumpuan sekitar 110.700 berhampiran paras support MagicS1.
Lihat gambar chart USD/JPY di bawah untuk rujukan anda dan perhatikan juga paras tumpuan yang telah digariskan pada indicator Moshed Magic Line.

Paras support: 110.850, 110.337, 110.017.
Paras resistance: 111.683, 112.003, 112.516.


Ucapan Trump Kecewakan Pasaran, Tumpuan Kini Beralih Kepada Jerome Powell!

Ucapan Presiden AS Donald Trump di Kelab Ekonomi New York kebanyakannya dihabiskan kepada mengutuk Federal Reserve (Fed) daripada memberi beberapa isyarat terbaru mengenai perjanjiannya dengan China.
Bagaimanapun, prospek terhadap perjanjian perdagangan kelihatan memudar selepas Trump mengkritik China dan mengugut akan mengenakan lebih banyak tarif ke atas negara itu.
Berikutan daripada itu, dagangan dolar USD diniagakan merosot berbanding kumpulan matawang utama lain pada sesi Eropah dengan indeks dolar kekal pada 98.33. USD juga menyusut berbanding yen untuk kembali diniagakan di bawah paras 109.00.
Perhatian pasaran kini beralih kepada Pengerusi Fed Jerome Powell, yang akan memberi keterangannya di Kongres pada awal pagi esok mengenai prospek ekonomi AS setelah bank pusat itu menurunkan kadar faedah sebanyak tiga kali dalam tahun ini.
 Menjelang penerbitan data inflasi AS pada malam ini, Powell akan mempunyai kesempatan untuk memberi maklum balas mengenai Inflasi Harga Pengguna AS (CPI) untuk bulan Oktober dengan kadar tahunan CPI teras dijangka kekal pada 2.4%.
Sementara itu di Eropah, kadar inflasi di UK jatuh kepada 1.5% dari tahun ke tahun pada Oktober 2019 daripada bacaan 1.7% yang dicatatkan bulan lepas dan tersasar daripada unjuran pasaran pada 1.6%. Bacaan ini merupakan kadar terendah sejak November 2016.
Susulan itu, dagangan pound menunjukkan sedikit peningkatan berbanding dolar USD berikutan sentimen pasaran yang masih dibayangi oleh ketidakpastian politik negara itu menjelang pilihan raya UK Disember ini.
Selain itu, dolar New Zealand terus mempamerkan pengukuhan berikutan keputusan polisi yang mengejutkan pasaran oleh Reserve Bank of New Zealand (RBNZ) yang mengekalkan kadar faedah pada paras terendah 1.00%.


Analisis teknikal GBP/JPY – Timeframe H1 – 17/5/2018

Harga GBP/JPY terus melonjak setakat ini dan telah breakout resistance terhampir 149.14. Secara teknikal, momentum pergerakan mulai menunjukkan potensi ke arah kenaikan apabila ia berjaya membentuk new HH awal pagi tadi.
 Jadi, sekiranya ia breakout 149.60, target seterusnya yang berpotensi dicapai adalah 150.00 atau lebih tinggi ia mencapai 150.50 pada minggu ini. Oleh itu, dengan terbentuknya new HH ketika ini, kebarangkalian untuk ia terus bullish adalah tinggi setakati ni selagi tidak breakout Key Support.
Walaubagaimanapun, jika GBP/JPY breakout Key Support ia dijangkakan akan mulai menguji semula support yang lebih rendah iaitu 148.50. Jadi, penting untuk memperhatikan pergerakan semasa GBP/JPY samaada ia akan terus bullish ataupun melakukan ‘deep retracement’ sebelum harga bullish.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Terkini : Update Penting Ini Khas Buat Trader Logam Kuning!

Harga emas melonjak dalam sesi Asia pada Khamis sambil mengetepikan kenyataan Pengerusi Fed yang mengatakan bahawa kadar boleh meningkat tidak lama lagi seiring dengan isyarat ekonomi semasa.
Emas bagi penghantaran April di Comex meningkat sebanyak 0.34 peratus kepada $1,237.25 satu troy ounce, manakala silver didagang melonjak sebanyak 0.30 peratus kepada $18.017 satu troy ounce. Sementara itu, copper meningkat sebanyak 0.40 peratus kepada $2.752 Pound.
Semalam, emas mendapat manfaat daripada kejatuhan US Dollar meskipun data yang kukuh menyokong peningkatan mendadak US Dollar sebelum ini.
 Jangkaan kenaikan kadar oleh Fed pada bulan Mac telah menjadikan emas menjadi asset berisiko. Pengerusi Fed dalam satu kenyataan kepada kongres juga mengatakan bahawa ia merupakan tindakan yang kurang bijak untuk mengekalkan kadar faedah pada tahap rendah dengan jangka masa yang terlalu lama.
Presiden Fed Philadelphia, Patrick Harker dan Presiden Fed Boston, Eric Rosenberg juga menjangkakan bahawa Fed akan menaikkan kadar lebih awal dari jangkaan sekurang-kurangnya tiga kali bagi tahun ini.
Kenaikan kadar dan pengukuhan US Dollar biasanya akan memadamkan sinar emas kerana ia menjadikan logam berharga tersebut lebih mahal untuk dimiliki.
Rupa-Rupanya Ini Punca Kejatuhan Semula USD Selepas Mencanak Naik Semalam!


Jualan Runcit Malaysia Atasi Ramalan, Catat Kenaikan 26.5% Bagi Suku Ke-4 2021

Data jualan runcit Malaysia bagi suku ke-4 tahun kewangan 2021 (4QFY21) mencatat pertumbuhan sebanyak 26.5% tahun ke tahun (y-o-y).
Menurut Retail Group Malaysia (RGM), keputusan laporan suku tahunan terkini telah melepasi jangkaan pasaran, di mana Persatuan Peruncit Malaysia (MRA) dan Persatuan Rangkaian Runcit Malaysia (MRCA) mencatat kadar pertumbuhan suku keempat (4Q) sebanyak 18.3% pada November 2021.
Hujarnya lagi, jualan runcit meningkat pada bulan berikutnya, Disember ekoran sambutan perayaan Krismas dan Tahun Baru Cina.
Selain itu, data turut menunjukkan bahawa semakin ramai pengguna Malaysia membuat pembelian di kedai fizikal di pusat komersial dan pusat beli-belah seluruh negara.
 Walau bagaimanapun, RGM menyatakan industri runcit Malaysia menurun 2.3% secara keseluruhan bagi tahun 2021.
Tambahnya, data jualan bagi 4Q masih tidak cukup untuk mengimbangi kerugian besar yang ditanggung selama era pandemik.
Dalam pada itu, bagi 1QFY22 MRA dan MRCA telah mencatat pertumbuhan sebanyak 16.5% secara purata.
Menurut data, gedung serbaneka merangkap pengendali pasar raya dijangka mengekalkan momentum pemulihan dengan kadar pertumbuhan sebanyak 28.2% pada 1QFY22.
Sementara itu, pengusaha kedai serbaneka meramalkan perniagaan akan berkembang dengan kadar pertumbuhan 29.9% dalam tempoh yang sama.


Ini Jawapan Kenapa Minyak Mentah didagang Tinggi Buat Permulaan Tahun 2017!

Harga minyak mentah didagang bercampur-campur pada hari Isnin selepas pelabur minyak mentah dikatakan menyambut baik usaha bersepadu OPEC dan beberapa pengeluar utama dalam mengurangkan kira-kira 1.8 juta tong sehari.
Di New York Merchantile Exchange, minyak mentah bagi dagangan Februari jatuh 0.48 peratus kepada $53.73 setong. Di ICE Futures Exchange, minyak Brent melonjak sehingga 0.12 peratus kepada $56.90.
Pasaran akan memberi tumpuan kepada laporan ekonomi AS seperti data jualan runcit bagi bulan Disember. Ucapan Janet Yellen juga akan dikeluarkan pada Khamis, diikuti dengan ucapan pegawai-pegawai Fed serta sidang akhbar oleh Donald Trump.
Minggu lepas, harga minyak mentah ditutup sedikit tinggi pada Jumaat selepas komoditi ini didagang tinggi buat 4 minggu berturut-turut selepas pengeluar utama minyak dunia dikatakan telah mematuhi perjanjian bagi membendung lebihan output.
Permulaan tahun ini agak baik buat komoditi ini selepas dikatakan pengeluar seperti Russia bersetuju untuk mengurangkan sehingga 1.8 juta tong sehari. Jika perjanjian tersebut dilaksanakan seperti yang telah dirancang, pasaran global dikatakn mampu mengurangkan sehingga 2 peratus output.
 Walau bagaimanapun, sesetengah pelabur masih ragu-ragu terhadap perjanjian tersebut.
Dalam masa yang sama, terdapat juga kebimbangan bahawa negara-negara yang dikecualikan daripada pemotongan bekalan seperti Libya, Iran dan Nigeria akan menambah jumlah output mereka.
Aktiviti penggerudian di Amerika Syarikat juga kekal menjadi tumpuan kerana bilangan pelantar semakin meningkat kira-kira 4 hingga 529 buah, sekali gus mencatat kenaikan buat minggu ke-10 berturut-turut.
Sesetengah penganalisis juga memberi amaran bahawa perhimpunan harga minyak dengan mendadak baru-baru ini boleh menggalakkan pengeluar AS menambah aktiviti penggerudian memandangkan mereka tidak terlibat di dalam rancangan untuk mengurangkan bekalan baru-baru ini.

Theresa May Menyangkal Dakwaan Bahawa Rundingan Brexit dikatakan Ibarat Tiada Hala Tuju!


Adakah AUD/USD Akan Turun Lebih Rendah, Atau Kembali Melonjak Semula?

Matawang dolar Australia pada dagangan Khamis bergerak lemah susulan ancaman oleh China yang merupakan rakan dagang terbesar Australia, terhadap risiko perang dagang yang dicetuskan oleh Amerika Syarikat.
Pada sesi Asia pagi ini, dapat dilihat pergerakan harga pada carta pasangan matawang AUD/USD membuat penurunan sekitar 100 pips dengan pengukuhan yang dipamerkan oleh US dolar selepas melemah susulan keputusan mesyuarat FOMC bernada dovish.
Pengukuhan US dolar dilihat bersifat sementara berikutan jangkaan penganalisis pasaran untuk US dolar bergerak lemah untuk tempoh yang lebih panjang. Federal Reserve (Fed) menyatakan kadar faedah akan terus dikekalkan rendah sehingga tahun 2022.
Dengan sentimen positif pasaran didorong oleh faktor pembukaan semula ekonomi, dagangan matawang komoditi seperti dolar Aussie bakal terus mengukuh.
Sementara itu, harga dilihat turun menguji paras support mingguan sekitar 0.69100 sebelum kenaikan dipamerkan semula pada sesi Eropah.
Pergerakan harga bagi dagangan AUD/USD pada minggu ini dilihat mendatar namun dengan jangkaan bagi matawang US dolar yang akan terus bergerak susut akan menyokong kenaikan semula harga.
 Harga berkemungkinan akan menguji paras 0.70000 sebelum ke paras ketinggian yang dicapai ketika mesyuarat FOMC sekitar 0.70600.
Sedikit kenaikan yang diteruskan akan menguji paras 0.70800 yang merupakan zon resistance harga yang gagal ditembusi ketika diuji pada dagangan Julai 2019 lalu.
Namun jika dolar Aussie lebih lemah berbanding US dolar, penurunan harga dilihat akan menuju zon RBS (resistance become support) di sekitar paras 0.68000.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Jangkaan Kenaikan Kadar Oleh Fed Gegarkan Pasaran!

Bukan pengurangan (tapering) seperti diharapkan, tetapi jangkaan hawkish terhadap peningkatan kadar faedah telah diberikan oleh Federal Reserve (Fed) susulan keputusan mesyuarat polisi FOMC awal pagi tadi.
Pernyataan ini telah memacu US dolar untuk melonjak ketara ke paras tertinggi enam minggu berbanding kebanyakan matawang utama, sementara pasaran saham Wall Street pula terjunam ke lautan merah.
Bank pusat telah membiarkan kadar faedah dan program pembelian bonnya tidak berubah seperti yang dijangkakan secara meluas, tetapi para pembuat dasar memberi isyarat mereka menjangkakan dua kenaikan kadar pada akhir 2023.
 Pengerusi Fed, Jerome Powell mengatakan bahawa kemajuan dalam vaksinasi dan sokongan dasar yang kuat, telah mendorong peningkatan kukuh dalam aktiviti ekonomi dan pekerjaan.
Selain itu, bank pusat turut menawarkan perubahan ketara dalam unjuran ekonomi, di mana Keluaran Dalam Negara Kasar (KDNK) AS diramalkan meningkat 7.0% pada tahun 2021 daripada sebelumnya 6.5%, dan 3.3% pada tahun 2022.
Sementara itu, kadar pengangguran dilihat akan tetap pada 4.5% pada tahun ini, tidak berubah dari yang diunjurkan pada Mac. Namun, inflasi dilihat jauh lebih tinggi pada 3.4% pada tahun 2021 daripada 2.4% sebelum ini, tetapi dijangka perlahan semula kepada 2.1% pada 2022.
Dot plot, yang menjadi kegunaan Fed untuk memberi isyarat prospek bagi kadar faedah, telah menunjukkan 13 dari 18 pembuat dasar memilih sekurang-kurangnya satu kenaikan kadar pada akhir 2023, berbanding tujuh pada bulan Mac.


China Bakal Kenakan Sekatan Terhadap Syarikat AS Berhubung Isu Penjualan Senjata Api

Pasaran mula berwaspada terhadap isyarat awal perkembangan rundingan dagang antara Amerika Syarikat dan China dengan laporan yang kurang menyenangkan dari Beijing.
Jurucakap Menteri Luar China, Geng Shuang pada Rabu telah mengeluarkan kenyataan menyatakan China akan mengambil tindakan sewajarnya untuk mempertahankan kepentingan mereka termasuk mengenakan sekatan terhadap syarikat-syarikat Amerika Syarikat yang terlibat dalam rancangan penjualan senjata api ke Taiwan.
China membantas sekeras-kerasnya rancangan tersebut dan menyatakan tindakan Amerika tersebut adalah menyalahi undang-undang antarabangsa dan peraturan hubungan asas kerajaan antarabangsa.
Ancaman terhadap hal ehwal dalam negara China akan menjejaskan kedaulatan negara dan kepentingan keselamatan. Justeru, China tetap bertekad untuk mempertahankan kedaulatan, perpaduan dan keselamatan negara.
 China menggesa Amerika Syarikat untuk membatalkan rancangan penjualan senjata api dengan segera, menghentikan urusan penjualan senjata api kepada Taiwan dan memutuskan hubungan ketenteraan dengan kepulauan tersebut.
Laporan ini dikeluarkan susulan Jabatan Pertahanan Amerika Syarikat secara rasmi memaklumkan kepada Kongres AS tentang rancangan penjualan 66 buah pesawat F-16 dan peralatan berkaitan yang bernilai sekitar 8 bilion dolar USD kepada Taiwan beserta sokongan.
Penganalisis ekonomi melihat perkara ini bakal mencetuskan kembali ketegangan terhadap dua negara ekonomi gergasi dunia tersebut dengan harapan untuk rundingan mencapai kesepakatan semakin tipis.
Aset safe-haven dijangka bakal kembali mendapat kelebihan dalam pasaran selepas ini dengan aliran keluar pelabur dari aset berisiko sebelum ini.


Hei Tepi Sikit, Jepun Nak Bangkit Jadi Kuasa Ekonomi Dunia Ni!

‘Kalau dalam anime, situasi ni serupa macam watak utama mula nak bangkit lawan musuh.’
Ekonomi Jepun dilihat sedang mula menampakkan pemulihan dengan penilaian keseluruhan dikekalkan daripada unjuran bulan lepas tatkala aktiviti pengeluaran kilang negara tersebut diramalkan meningkat.
Perkara tersebut dirujuk daripada laporan ekonomi bulanan Jepun yang menyaksikan kerajaan pimpinan Perdana Menteri, Fumio Kishida mengalami ‘peningkatan sederhana’.
Ulas, Pejabat Kabinet Jepun dengan optimisnya mengatakan ekonomi meningkat secara sederhana dan lebih cepat dari jangkaan tatkala mereka sedang mempersiapkan diri menghadapi perubahan sosioekonomi akibat Covid-19.
Dalam laporan yang sama, kerajaan Jepun dilihat meningkatkan penilaian terhadap pengeluaran kilang negara bagi bulan Ogos memandangkan terdapat trend pemulihan selepas sekatan Covid-19 China dikurangkan.
 Menurut catatan yang terkandung dalam laporan tersebut, pengeluaran memperlihatkan tanda-tanda peningkatan pertama dalam tempoh 7 bulan pada Julai dengan penilaian komponen utama ekonomi dikekalkan dari bulan lepas.
Selain itu, pengguna swasta yang menyumbang lebih separuh daripada ekonomi Jepun turut memperlihatkan peningkatan sederhana dengan pengguna sudah lali hidup bersama coronavirus.
Sungguhpun begitu, laporan tersebut turut menggariskan kebimbangan risiko kemelesetan global ekoran trend pengetatan monetari seluruh dunia dalam usaha menjinakkan inflasi tatkala isi rumah menghadapi pertumbuhan gaji perlahan.
Mencerap satu perenggan dalam laporan tersebut mengatakan bahawa pelaksanaan pengetatan pasti akan memberi kesan dan menambah risiko yang boleh membenamkan ekonomi Jepun.
Setakat ini ekonomi Jepun telah melantun semula pada 2.2% tahunan pada April-Jun berbanding tempoh sama ketika penyebaran Covid-19.


Mata Wang Utama Terus Tenggelam Ditelan Raja USD!

Pengukuhan US dolar terus membenam dagangan mata wang utama lebih rendah pada pembukaan sesi Eropah dengan masih disokong oleh kenyataan Pengerusi Federal Reserve (Fed) untuk kenaikan kadar faedah lebih agresif pada mesyuarat akan datang.
Powell memberitahu bahawa kenaikan sebanyak setengah mata asas akan dilaksanakan pada mesyuarat bulan depan, di mana peningkatan kadar akan dilaksanakan berturut-turut tahun ini.
Ketika penulisan, indeks dolar yang mengukur kekuatan dolar greenback melonjak ke paras tertinggi terbaharu sejak Mac 2020 pada 101.00 berbanding kebanyakan mata wang utama.
Peningkatan ini turut disusuli dengan junaman mata wang pound yang susut ke paras harga 1.2900 selepas menyaksikan penguncupan ketara dalam data jualan runcit UK yang menunjukkan impak daripada kenaikan harga terhadap perbelanjaan pengguna.
 Sementara data PMI pembuatan UK yang baharu sahaja diterbitkan pula hanya memaparkan sedikit pertumbuhan pada bulan April, manakala aktiviti perkhidmatan pula merosot di bawah jangkaan dengan jatuh ke tahap paling rendah sejak November 2021.
Selain itu, dagangan euro juga turut terkesan dengan lonjakan US dolar pada sesi Eropah yang memperlihatkan mata wang itu didagangkan suram pada sekitar harga 1.0800.
Bacaan data PMI pembuatan dan perkhidmatan di Zon Eropah menunjukkan angka yang positif pada bulan April, tetapi aktiviti perkilangan sedikit suram di Jerman, ekonomi terbesar Eropah.
Dalam pada itu, kekuatan greenback turut mendorong dolar Aussie untuk merosot ke paras terendah satu bulan sementara dolar New Zealand pula tergelincir ke tahap terlemah dua bulan.


Perjanjian Perdagangan AS-China : Kedua-dua Pihak Bersetuju Batalkan Tarif Sedia Ada!

Kementerian Perdagangan China telah mengeluarkan satu kenyataan dengan mengatakan bahawa Amerika Syarikat (AS) dan China telah bersetuju untuk membatalkan tarif sedia ada ke atas barangan masing-masing.
Jika AS dan China berhasil mencapai perjanjian perdagangan fasa pertama, kedua-dua pihak perlu menghapuskannya dengan mengikut peratusan tarif sama berdasarkan perjanjian manakala berapa tarif yang perlu dibatalkan boleh dirunding bersama.
Kedua-dua pihak dikatakan telah bersetuju dalam dua minggu yang lalu untuk membatalkan tarif tambahan yang dikenakan semasa pertikaian dagangan mereka terdahulu, dalam fasa yang berbeza.
 Selain itu, beliau turut memberitahu bahawa China masih berhubung dengan AS dan mengharapkan kedua-dua pihak dapat menangani masalah masing-masing dengan sewajarnya.
Kenyataan tersebut telah membantu meredakan kekhuatiran terhadap ketidakpastian dalam isu perdagangan yang tercetus sejak awal minggu ini dan memberi kesan kepada pergerakan matawang utama pada awal sesi Eropah.
Terdahulu, kenyataan pegawai kanan pentadbiran Trump mengenai penangguhan pertemuan kedua-dua pemimpin AS dan China untuk menandatangani perjanjian perdagangan fasa pertama dengan alasan perbincangan mengenai terma dan lokasi pertemuan masih berlanjutan, telah membawa kesuraman dalam pasaran di sepanjang sesi Asia.
Antara lokasi yang mungkin dipilih adalah London di mana kedua-dua pemimpin itu dapat bertemu selepas sidang kemuncak NATO yang akan dihadiri oleh Trump pada 3 hingga 4 Disember ini.


Penurunan Semakin Perlahan, Ke Mana Arah Tujuan GOLD?

Corak penurunan masih dilihat pada pergerakan harga emas semasa namun momentum penurunan tersebut dilihat lebih mendatar susulan pelabur turut berwaspada dalam pasaran.
Pasaran saham menunjukkan saham-saham berkaitan teknologi mula menunjukkan kejatuhan membuatkan indeks Nasdaq catatkan penurunan ketara.
Hal ini telah memberikan isyarat untuk pelabur lebih berhati-hati dan berkemungkinan aliran pelaburan akan terarah pada aset safe-haven semula.
Selain itu juga, pergerakan tidak menentu matawang US dolar menjelang laporan data pekerjaan NFP AS juga turut mempengaruhi pergerakan harga emas dalam pasaran.
Jika dilihat pada carta harga XAU/USD semalam, harga yang menguji paras 1950.00 di zon SBR (support become resistance) kembali menyambung semula penurunan ke paras terendah harian sekitar 1922.00.
Harga yang bergerak di bawah paras halangan Moving Average 50 (MA50) pada rangka masa 1 jam masih menunjukkan trend bearish bagi pergerakan harga emas.
 Dengan kenaikan yang perlahan pada sesi Asia hari ini berlegar di bawah MA50, harga dijangka akan meneruskan penurunan menuju zon support pada 1900.00.
Namun, jika kenaikan berjaya melepas halangan MA50, zon SBR 1950.00 akan diuji sebelum harga meneruskan kenaikan lebih tinggi.
Kenaikan seterusnya dilihat akan menuju paras penting pada 1975.00 sebelum kembali mencapai semula paras ketinggian 2000.00 untuk harga emas.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Emas Berjaya Mencapai Paras Tertinggi September 2016, Stabil Di Atas $1,342

Emas kekal dengan harga menghampiri paras tertinggi setahun yang lalu pada hari Rabu, disokong oleh ketegangan yang melanda wilayah Korea serta komen dovish tentang kelemahan inflasi US daripada pegawai-pegawai Federal Reserve semalam
Kontrak emas di Comex didagangkan pada paras $1,345.4 setakat jam 5.50 petang naik 0.07% atau $0.90.
Logam berharga terus meningkat 3 sesi berturut-turut, selepas mencapai paras tertinggi $1,349.70 hari ini, hampir sama dengan paras tertinggi pada 8 September tahun 2016.

Ketegangan di wilayah Korea terus dihangatkan selepas diplomat Korea Utara mengancam dengan nada sindiran bahawa negara mereka bersedia untuk menghantar ‘pakej hadiah’ kepada US, jika US terus menekan Pyongyang.
 Korea Utara dikhabarkan akan meneruskan ujian peluru berpandu yang lain selepas berjaya menjalankannya pada hari Ahad yang lalu. Pakar-pakar telah bersedia untuk menjalankan ujian pada 9 September nanti, sempena ulang tahun kemerdekaan Korea Utara.
Risiko geopolitik kebiasaanya akan menaikkan permintaan terhadap intrumen safe haven seperti emas, kerana dianggap sebagai penyimpan nilai paling baik ketika votality berlaku di pasaran lain.
Pasaran juga meneliti komen darippada  Gabenor Fed, Lael Brainard semalam dengan kenyataan “berhati-hati dengan pengetatat polisi” berikutan inflasi masih di bawah sasaran bank pusat.
Komen dovish beliau melemahkan jangkaan Fed untuk tingkatkan kadar faedah kali ketiga tahun ini, dengan potensi ketika ini adalah 31.3% seperti yang ditunjukkan oleh CME.
Institusi Pengurusan Bekalan US (ISM) akan melaporkan indeks aktiviti sektor perkhidmatan bagi bulan Ogos pada jam 10 malam nanti. Pasaran menjangkakan kenaikan 55.8, dan indeks melebihi 50.0 menunjukkan perkembangan pada sektor tersebut. Data perkhidmatan PMI oleh Markit juga menjadi fokus pada malam ini.


EUR/USD ‘Keluar Tanduk’, Pendakian Garang Harga Di Penghujung Minggu

Penerbitan data Keluaran Dalam Negara Kasar Amerika Syarikat (AS) untuk suku ketiga pada sesi New York semalam merosot lebih rendah berbanding jangkaan secara tidak langsung telah mengakibatkan pretasi matawang USD ‘tergolek’ untuk kembali bergerak lemah.
Terbitan angka di luar jangkaan itu turut memberi kesan kepada pelabur yang mula hilang keyakinan terhadap Federal Reserve (Fed) untuk rancangan melaksanakan pengetatan dasar polisi ‘tapering’ dalam waktu yang terdekat.
Matawang Euro pula terus mengambil kesempatan untuk mengukuh di kala kelemahan USD meskipun keputusan mesyuarat polisi Bank Pusat Eropah (ECB) tepati jangkaan dalam mengekalkan kadar faedah.

Menilai kepada carta pasangan matawang EUR/USD, harga dilihat telah pun pamer pergerakan agresif dengan mencatat lonjakan melebihi 100 pips di kala pembukaan sesi New York pada semalam (Khamis).
Lonjakan itu juga terus terbang tinggi untuk menguji zon SBR (support become resistance) 1.17000 dan sama sekali telah cantas ketinggian sebelum ini untuk merekodkan paras tertinggi terbaharu 3 minggu.
 Namun begitu, pergerakan harga tampaknya menghentikan seketika lonjakan tersebut untuk berlegar di dalam zon SBR sebelum sedikit susut pada dagangan penghujung minggu di sesi Asia hari ini (Jumaat).
Jika kenaikan harga berjaya menembusi zon SBR 1.17000 berkenaan, trend kenaikan yang lebih garang mungkin akan disasarkan untuk menuju zon rintangan pada 1.18000 bagi mengekalkan isyarat bullish.
Sekiranya pergerakan harga kembali memapar corak penurunan dijangka zon RBS (resistance become support) 1.16000 akan sekali lagi diuji sebelum jangkaan bakal menyusut ke paras yang lebih rendah.
Lihat gambar carta harga pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Selepas Tiga News Besar Semalam

Matawang Euro melonjak pada Khamis disebabkan komen hawkish Mario Draghi yang mana juga disokong oleh kelemahan matawang US dollar secara keseluruhan.
Walaupun ramalan pertumbuhan ekonomi diturunkan oleh ECB, namun fokus pasaran terarah kepada komen Draghi berkaitan inflasi.
Draghi berkata, “anggaran terhadap inflasi kekal terhenti buat seketika, tetapi tekanan kos dometik semakin mengukuh dan menyeluruh dengan ketakpastian terhadap jangkaan inflasi semakin berkurangan.”
Beliau juga menjangka inflasi utama akan meningkat menjelang hujung tahun, menaik secara beransur-ansur dalam jangka sederhana dan kita menjangka inflasi-teras akan lebih kukuh secara signifikan.
 Indeks US dollar yang mengukur kekuatan matawang greenback berbanding enam matawang yang lain hanya meningkat 0.03% setakat pada pukul 9.45 pagi pada Jumaat.
Major pair seperti EUR/USD setakat ini didagang tidak berubah dengan hanya naik 0.01%, di mana GBP/USD didagang 0.01% lebih tinggi. USD/JPY pula meningkat sebanyak 0.04%, manakala USD/CAD naik 0.02%. USD/CHF membuat kenaikan 0.06%. Pair AUD/USD dan NZD/USD masing-masing membuat penurunan 0.15% dan meningkat 0.08% setakat ini.
Antara yang menjadi perhatian dalam sesi pasaran New York adalah data inflasi CPI Amerika Syarikat yang dikeluarkan pada pukul 8.30 malam tadi.
Data inflasi CPI jatuh dari paras tertinggi 2.9% yang dicatatkan pada Julai kepada 2.7% pada Ogos. Bacaan juga meleset daripada jangkaan kenaikan 2.8%. Walaupun ia dijangka kurang memberi tekanan kepada kebarangkalian kenaikan kadar faedah, ia tetap satu penurunan kepada data penting yang mampu mengurangkan kadar pengetatan dasar untuk tahun depan.
Tumpuan pada hari ini akan terarah pula kepada data perindustrian China yang dikeluarkan pada sebelah pagi sesi Asia. Selain itu, data jualan runcit AS pula akan mencuri perhatian pasaran pada pukul 8.30 malam ini.


Jumlah Tuntutan Insurans Pengangguran Kurang Dari Jangkaan Pasaran

Jabatan Buruh US melaporkan pengurangan jumlah tuntutan faedah/insurans pengagguran (Jobless claims) sebanyak 25,000 tuntutan kepada 234,000 bagi minggu berakhir pada 31 Mac berbanding minggu sebelum itu yang mencatatkan jumlah 259,000 tuntutan yang telah dikaji semula.
Data yang dikeluarkan ini lebih tinggi dari jangkaan penganalisis sebanyak 251,000 jumlah tuntutan pengangguran.
Jobless claims bermaksud jumlah penduduk yang pertama kali membuat permohonan insurans pengangguran. Ia juga dipanggil sebagai Unemployment claims.
Tuntutan atau permohonan faedah pengangguran berada di bawah 300,000 untuk 109 minggu berturut-turut yang paling lama sejak tahun 1970.
 Jumlah penduduk yang masih menerima faedah pengangguran ini berkurangan kepada 2.03 juta pada minggu berakhir 25 Mac.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Harus diingat data-data pekerjaan bagi negara seperti US adalah sangat penting bagi menentukan ekonomi US sedang berada dalam keadaan baik ataupun sebaliknya
Sepertimana pasaran memberi perhatian kepada data NFP (non-farm payroll) setiap bulan, data ini juga tidak kurang pentingnya kerana ia juga menggambarkan keadaan pasaran buruh semasa di US.


Sentimen Terkini Pasaran Yang Menjadi Penggerak Matawang Setakat Ini

Secara keseluruhan, pasaran bergerak mendatar (sideway) pada sesi dagangan Asia dengan matawang paling kuat setakat ini adalah Swissy.  US dollar juga bergerak perlahan dengan tiada pemangkin pasaran yang mampu menggerakkan pasaran matawang dengan signifikan setakat ini.
Antara yang mewarnai pasaran pada sesi dagangan sebelum ini (Isnin) adalah isu perdagangan AS-China, dan juga ketidaktentuan Brexit. Komen oleh Liam Fox Menteri Perdagangan UK telah menyebabkan GBP menjunam pada Isnin apabila beliau mengatakan potensi ‘tiada perjanjian’ dalam Brexit lebih besar.
Indeks US dollar yang mengukur kekuatan matawang greenback berbanding enam matawang yang lain menyusut 0.03% setakat pada pukul 11.28 pagi.
 Major pair seperti EUR/USD setakat ini hampir tidak berubah dengan hanya naik 0.01% di mana GBP/USD susut 0.03%. USD/JPY setakat ini pula jatuh 0.08%, USD/CAD jatuh 0.06% dengan USD/CHF didagang menurun 0.09%. Pair AUD/USD membuat membuat kenaikan 0.04% dengan NZD/USD jatuh 0.12%.
Walaupun dengan risiko perang dagang antara AS-China, US dollar tetap menguat pada Isnin apabila penganalisis pasaran melihat siri berbalas tariff antara mereka akan memenangkan Amerika Syarikat. Untuk rekod jumlah eksport oleh China ke Amerika lebih besar berbanding sebaliknya AS ke China.
Pada minggu lepas Trump mengesahkan untuk mengenakan tariff $200 billion kepada China di mana negara republik komunis itu tidak berdiam diri dengan menyatakan tindak balas $60 billion tariff pula terhadap Amerika pada hujung minggu lalu. Tindakan terbaru China ini adalah punca utama kepada sentimen Risk-Off yang berlaku dalam pasaran pada Isnin.
Siri retorik dalam ketegangan perang dagang ini telah benyak menyebabkan kejatuhan nilai Yuan, sehingga bank pusat China (PBOC) terpaksa mengambil tindakan menaikkan nisbah keperluan rizab (reserve requirement) sebanyak 20% matawang Yuan yang perlu disimpan di bank pusat oleh bank konvensional bermula pada semalam (Isnin). Ini adalah bertujuan mengurangkan kejatuhan nilai matawang China itu.


Kedudukan Terkini Matawang, Euro Mencapai Paras Tertinggi 3 Minggu Lalu, Yen Susut

Matawang yen mengukuh dalam sesi dagangan Asia berbanding US dolar sebelum menunjukkan kejatuhan bermula jam 9 pagi. Pengukuhan ini didorong oleh pertumbuhan GDP yang melebihi jangkaan.
USD/JPY susut sebanyak 0.26% kepada 113.15, manakala AUD/USD susut 0.66% kepada 0.7575. GBP/USD susut 0.21% kepada 1.3138 setakat jam 10.40 pagi.
GDP Jepun pada suku tahun ketiga meningkat sebanyak 0.3% dan 1.4% setahun berbanding jangkaan yang mensasarkan pertumbuhan sebanyak 1.3%. Di Austalia, indeks upah meningkat 0.5% sukuan sedikit kurang daripada jangkaan yang mensasarkan 0.7% peningkatan. Berdasarkan kiraan tahunan indeks upah meningkat 2.0% setahun berbanding bacaan jangkaan 2.2%.
Indeks US dolar yang mengukur kekuatan matawang greenback berbanding enam matawang yang lain mengukuh sebelum menyusut sedikit sebanyak 0.03% setakat jam10.40 pagi kepada 94.37.
Semalaman matawang U.S dolar menyusut berbanding matawng utama berikutan tekanan dairpada pengukuhan matawang euro ke paras tertinggi 3 minggu lalu.
 Penyusutan ini terhalang apabila data inflasi melebihi jangkaan apabila inflasi harga pengeluar US dan bacaan teras (Core-PPI) meningkat lebih daripada jangkaan pada bulan Oktober.
Dalam laporan data yang dikeluarkan pada hari Selasa, harga pengeluar (Producer Price Index, PPI) meningkat 0.4% bulan lalu melebihi jangkaan kenaikan 0.1%.
Matawang Euro mengukuh ke paras 1,1793 iaitu paras tertinggi 3 minggu lalu. Pengukuhan ini didorong oleh keyakinan terhadap ekonomi Zon Eropah yang kekal kukuh.
Laporan data menunjukkan pertumbuhan ekonomi Zon Eropah di paras 2.5% pada suku ketiga lebih tinggi daripada pertumbuhan di Amerika Syarikat.
Satu lagi laporan menunjukkan ekonomi Jerman bertumbuh melebihi jangkaan 0.8% pada suku ketiga disokong oleh pengukuhan perdagangan dan pelaburan.


US Dolar Menyusut Berbanding Yen, Harga Minyak Jatuh – Sesi Asia

Pasaran Matawang
US Dolar sedikit menyusut berbanding matawang yen dalam sesi dagangan Asia pada hari Selasa.
USD/JPY menyusut sedikit sebanyak 0.06% kepada 108.88 setakat jam 9.30 a.m. AUD/USD juga menyusut sebanyak 0.06% pada 0.8088. Manakala matawang NZD/USD didagangkan kukuh kepada 0.7327.
Penyusutan US dolar berbanding yen adalah berikutan tumpuan pelabur pada mesyuarat Fed dalam minggu ini.
Laporan perbelanjaan isi rumah Jepun jatuh 2.5%, kejatuhan ini melebihi jangkaan penganalisis. Kadar pegangguran meningkat kepada 2.8% dan jualan runcit naik 3.6% berbanding jangkaan peningkatan sebanyak 1.8%
 Indeks US dolar yang mengukur kekuatan matawang greenback berbanding matawang lain naik 0.03% kepada 89.20 setakat jam 9.30 a.m.
Pasaran Komoditi
US dolar masih lagi lemah walaupun menunjukkan pengukuhan. Hal ini menyebabkan harga minyak mentah US meningkat pada mulanya. Namun harga minyak mentah menyusut dalam sesi dagangan Asia atas sebab faktor pengukuhan US dolar.
Harga minyak WTI jatuh kepada $65.34 setong dan Brent jatuh kepada $69.03 setong setakat jam 09.30 a.m.
Harga emas masih lagi jatuh iaitu sebanyak 0.20% kepada 1,337.80.


Perkembangan Terkini Pasaran Matawang Yang Semua Trader Perlu Tahu!

Aussie melonjak tinggi dalam sesi Asia menjelang data perumahan dan kaji selidik pengguna dari China. Pasaran juga menantikan semakan dasar kadar faedah oleh Fed selama dua hari, bermula hari ini.
AUD/USD meningkat sebanyak 0.07%, manakala USD/JPY turut meningkat sederhana sebanyak 0.03%.
AUD/USD, 30 minit
USD/JPY, 30 minit
Australia melaporkan indeks harga rumah meningkat 1.5 peratus pada suku ketiga. Data keyakinan perniagaan NAB juga dilapor melonjak daripada bulan sebelumnya. Sebaliknya, data kajian perniagaan NAB merosot.
 Sementara itu, China juga dijangka akan mengeluarkan data jualan runcit, pengeluaran perindustrian, dan pelaburan asset tetap bagi bulan November.
US Dollar Index yang mengukur kekuatan US Dollar juga kali terakhir dinilai pada 101.00.
Semalam, US Dollar bergerak lebih rendah berbanding matawang utama yang lain pada Isnin menjelang mesyuarat dasar Fed. Mesyuarat penting itu menjadi tumpuan berikutan prospek inflasi dan potensi kenaikan kadar pada tahun 2017.
Kenaikan kadar dijangka akan meningkatkan kenaikan permintaan bagi matawang Dollar, bagi hasil yang lebih tinggi berbanding matawang lain.
Analisa Teknikal Mingguan 12-16 Disember 2016


Analisis teknikal AUD/USD – Timeframe Daily – 24/04/2018

Jika diperhatikan, AUD/USD telah breakout support terhampir 0.7650 semalam dan terus bearish mem bentuk new LL bagi wave H4 ketika ini. Di timeframe daily ia membentuk continuation bearish iaitu 3 black crows dan ini menunjukkan mood masih kuat ke arah bearish ketika ini.
 Dijangkakan ia berpotensi untuk melakukan retracement dan target terhampir yang boleh diperhatikan untuk ia membentuk new LH adalah 0.7650. Jika breakout 0.7580, target seterusnya yang berpotensi dicapai adalah 0.7514/00.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Ini Perkara Perlu Diketahui Pelabur Menjelang Hujung Minggu

Dolar Amerika bergerak lebih tinggi pada sesi Eropah, ketika sentimen berisiko terus menguasai pasaran disebabkan kekhuatiran terhadap kes Covid-19 yang semakin meningkat di seluruh dunia.
Berbanding sekumpulan matawang utama, indeks dolar diniagakan meningkat pada harga 93.64 pada sesi Eropah.
Greenback telah meningkat sekitar 1.2% pada minggu ini, setelah disokong oleh permintaannya sebagai safe-haven berikutan sentimen risk-off dalam pasaran, dan juga didukung oleh optimisme untuk pengetatan dasar monetari yang lebih cepat.
Susulan penerbitan minit mesyuarat FOMC pada Khamis, sebahagian besar pembuat dasar dilihat bersetuju untuk melaksanakan pengurangan pembelian aset bulanan bank pusat pada tahun ini.
 Sementara itu, berita mengenai kes coronavirus yang semakin meningkat di Asia, terutama di Australia dan New Zealand juga membantu permintaan USD sebagai safe-haven.
Langkah sekatan di Australia dan New Zealand dilanjutkan lagi, dan hal ini telah mendorong kedua-dua matawang menjunam ke paras terendah sembilan bulan, dan memberi peluang untuk US dolar terus didagangkan lebih tinggi.
Peningkatan ini bukan sahaja dilihat di Asia, tetapi juga di Eropah, yang mana Jerman juga telah mula menunjukkan kenaikan dalam jumlah kes harian Covid-19.
Di UK pula, kes harian Covid-19 juga semakin meningkat, manakala data ekonomi yang dikeluarkan pada minggu ini menunjukkan bacaan menyuramkan dalam penjualan runcit dan inflasi.
Ini menyebabkan matawang pound susut ke paras terendah satu bulan, sementara dagangan euro pula melemah di tahap paling rendah sembilan bulan menjelang penghujung minggu.


Timbul Persoalan Sama Ada Trump Akan Bersetuju Dengan Perjanjian Kecil Ini!

Hari pertama rundingan perdagangan diakhiri dengan harapan kedua-dua pihak dapat meredakan perang dagangan dan penangguhan ke atas kenaikan tarif AS yang jadualkan minggu depan.
Dua negara ekonomi terbesar itu mungkin akan mengumumkan perjanjian perdagangan kecil minggu ini yang akan menghalang kenaikan tarif dan menetapkan peraturan terhadap bagaimana China menguruskan mata wangnya.
Pertemuan antara Setiausaha Perbendaharaan AS Steven Mnuchin dan Wakil Perdagangan AS, Robert Lighthizer dengan Timbalan Perdana Menteri Liu He serta pegawai senior China berlangsung selama kira-kira tujuh jam di ibu pejabat Wakil Perdagangan Amerika Syarikat (USTR).
Memandangkan hubungan antara dua negara itu kurang baik berikutan beberapa isu yang timbul minggu ini, kedua-dua pihak dilihat lebih tertumpu kepada mencapai perjanjian kecil iaitu yang hanya akan menyelesaikan sebahagian isu daripada pertikaian perdagangan.
 Naib Presiden Eksekutif dan Ketua Hal Ehwal Antarabangsa, Myron Briliant berkata perjanjian yang lebih komprehensif akan diumumkan minggu ini tetapi skop perjanjian itu adalah bergantung kepada apa yang diusulkan oleh China ke meja rundingan.
Pentadbiran Trump mungkin akan mempertimbangkan untuk menghapuskan ancaman tambahan tarif yang dijadualkan dikenakan pada Disember atau membatalkan beberapa tarif ke atas lebih $360 bilion barangan China juga tertakluk kepada apa yang ditawarkan oleh negara itu.
Bagaimanapun, perbincangan ini dikatakan belum mencapai resolusi penuh untuk memenuhi tuntutan Trump memandangkan China telah banyak mengubah amalan ekonomi seperti menghadkan subsidi kepada firma-firmanya.
Ketika ditanya mengenai sama ada beliau bersedia untuk menerima perjanjian yang lebih kecil, Trump tidak menjawab soalan tersebut.
Dengan mengatakan rundingan dengan China berjalan dengan lancar, Presiden AS Donald Trump juga turut menyatakan rancangan untuk bertemu dengan Liu He di White House pada hari ini dan ia dilihat sebagai satu petanda yang baik dalam perkembangan rundingan ini.


Ketidaktentuan Politik, Euro Melemah Dan NZD/USD Jatuh Sehingga 80 Pips

Matawang euro jatuh di awal sesi pasaran Asia hari Isnin selepas keputusan terkini pilihan raya Jerman menunjukkan sokongan yang meningkat pada parti lawan, memaksa Canselor Angela Merkel daripada parti CDU membentuk satu kerajaan gabungan.
Euro didagang rendah berbanding dolar, dengan EUR/USD susut 0.23 peratus kepada $1.1930 pada 11.00 pagi, dan dijangka akan turun ke paras support sekitar $1.1860 berikutan kecairan yang tinggi dalam sesi pasaran hari ini.
Merkel berjaya mengekalkan tampuk pemerintahan semalam, namun terpaksa membentuk satu kerajaan gabungan berikutan parti CDU tidak mendapat kemenangan kerusi majoriti selepas parti alternatif baru AfD berjaya menarik sebahagian sokongan.
Strategis makro global daripada RBC Europe di London, Peter Schaffrik berkata, “Antara perkara penting yang diumumkan sejurus pilhan raya adalah parti lawan SPD mengumumkan kesediaan mereka menyertai parti lawan selepas ujuran mereka jatuh ke paras 20.7 peratus.”
 “Dengan penguduran SPD daripada gabungan terbesar, kami berpendapat bahawa pilihan yang paling realisitik adalah gabungan antara parti CDU, FDP dan Greens” tambah beliau.
Ketidaktentuan politik di New Zeland juga menyebabkan nilai kiwi jatuh hari ini apabila tiada parti yang memenangai pilihan raya dengan keputusan majoriti. NZD/USD jatuh 70 pip atau 1.12% kepada 0.7259.
Parti Nasional berjaya memenangi undian tertinggi pada pilihan raya kali ini, namun tiada parti yang berjaya mendapat bilangan majoriti di parlimen, memaksa gabungan dilakukan yang mungkin diumumkan minggu ini.
Yen lemah berbanding dolar dengan USD/JPY jatuh 0.28% kepada 112.30. Perdana Menteri Jepun, Shinzo Abe dijangka akan melangsungkan pilihan raya lebih awal bermula seawal 22 Oktober bagi mengambil peluang momentum pilihan pengundi yang masih memihak kepada parti demokratik liberal (LDP), parti pemerintah.


Harga Pengguna US Positif, US Dolar Mengukuh Pada Mulanya

Harga pengguna (CPI, consumer price index) bagi Amerika Syarikat meningkat 0.4% pada Ogos berbanding ramalan 0.3%. Dari segi tahun ke tahun bacaan meningkat dalam tempoh 12 bulan sehingga Ogos kepada 1.9% dari 1.7% dengan jangkaan 1.8%.
Harga teras (Core-CPI) yang tidak mengambil kira harga barangan volatile (turun-naik) naik 0.2% yang sejajar dengan jangkaan pasaran, manakala bagi tahun ke tahun meningkat kepada 1.7% berbanding jangkaan 1.6%.
Harga tenaga meningkat 2.8% pada Ogos iaitu pada tempoh harga minyak mentah meneruskan kenaikan sejak lewat Jun. Pada tempoh ini juga harga gasolin melonjak 6.3%.
Harga makanan pula meningkat 0.1% pada Ogos dengan kenaikan 1.1% secara tahunan.
 Harga kenderaan bermotor pula tidak berubah selepas merekod kejatuhan 6 bulan berturut-turut, tetapi harga kenderaan terpakai masih susut dengan bacaan tahunan merosot 3.8%.
Sektor perkhidmatan merekod kenaikan 0.4% secara bulanan dengan 2.5% secara tahunan. Untuk data kali ini, tiada impak yang signifikan daripada ribut Harvey yang berlaku bulan lalu di Texas.
Kadar inflasi yang tinggi dalam sektor perkhidmatan dijangka akan mengurangkan kebimbangan The Fed terhadap inflasi yang bergerak terlalu rendah, walaupun masih terdapat keraguan dalam sektor barangan.
Dengan kelemahan US dolar sejak akhir-akhir ini, data positif pada Khamis berjaya melonjakkan greenback berbanding matawang utama yang lain.
“Namun pengukuhan US dolar tidak berkekalan apabila terdapat berita terbaru yang membawa kepada kebimbangan risiko geopolitik yang dicetuskan oleh Korea Utara.”


USD Kekalkan Pengukuhan Sementara Tumpuan Beralih Kepada Data Inflasi AS

Sentimen pasaran pada sesi Eropah memperlihatkan dagangan US dolar kekal meneruskan momentum pengukuhannya berbanding safe-haven yen. Indeks dolar yang mengukur kekuatan dolar greenback berbanding enam matawang utama pula didagangkan positif pada $97.42.
China hari ini menerbitkan data perdagangan yang menunjukkan pertumbuhan memberangsangkan dalam eksport dengan peningkatan buat kali pertama dalam tempoh lima bulan.
Peningkatan ini telah membantu meningkatkan keyakinan terhadap ekonomi China dan matawang yuan yang kembali meraih pengukuhan selepas Amerika Syarikat menggugurkan negara itu daripada senarai pemanipulasi matawang.
Dolar Aussie dilihat gagal memanfaatkan data yang diterbitkan oleh China, kerana dibelenggu oleh kebimbangan terhadap kesan kebakaran hutan di Australia akan menjejaskan ekonomi negara itu.
 Sementara itu, pegawai tertinggi perdagangan dari Amerika Syarikat, Jepun dan Kesatuan Eropah (EU) dilaporkan akan bertemu di Washington bagi membincangkan mengenai isu untuk menangani dasar perdagangan dan subsidi berorientasikan pasaran oleh China, sehari sebelum perjanjian fasa 1 ditandatangani.
Turut menjadi tumpuan pada hari ini adalah penerbitan data inflasi A.S yang dijangka akan meningkat 0.2% pada bulan Disember manakala bacaan inflasi teras pula kekal sekitar paras 2.3%.
Sementara pasaran masih menumpukan kepada ketidakpastian hubungan dagangan UK dan EU menjelang pengunduran Britain pada 31 Januari ini, kelemahan data GDP UK telah meningkatkan jangkaan pengurangan kadar faedah oleh Bank of England (BoE) sehingga menekan matawang pound sterling untuk terus diniagakan lemah.
Dolar euro yang pada awalnya disokong oleh peningkatan selera risiko, kembali menyusut berbanding US dolar apabila memasuki sesi Eropah.


Ancaman yang Akan Menyebabkan Harga Emas Kian Lemas

Harga emas terus mengalami kerugian dari sesi sebelumnya setelah mencatatkan harga terendah dalam tempoh 3 minggu. Angka ini belegar sekitar Dolar Amerika Syarikat yang mencatatkan paras terendah dalam jangka masa 4 bulan.
Emas untuk penghantaran bulan Ogos di bahagian Comex new York Merchantile exchange jatuh ke angka yang rendah iaitu $1,313,10 satu troy ounce.
Pada hari Jumaat, harga menyusut disebabkan jangkaan pembaharuan kenaikan kadar oleh Fed.
Logam kuning itu juga susut sebanyak 0.26% minggu lepas, sekali gus mencatat penyusutan minggu kedua berturut-turut.
Bank Pusat Amerika Syarikat diramal tidak akan mengulas lanjut mengenai kadar faedah pada mesyuarat dasar yang dijadual 2 hari itu. Hal ini kerana penggubal dasar akan menunggu sehingga isu Britain keluar dari referendum itu diselesaikan. Namun begitu, peserta pasaran tetap akan meneliti kenyataan dasar Fed untuk sebarang kemungkinan peningkatan kadar interest rate dalam tempoh beberapa bulan akan datang.
 Harga emas begitu sentisif terhadap pergerakan kadar Amerika Syarikat. Justeru, peningkatan kadar dilihat sebagai salah satu ancaman kepada harga emas.
US Dollar Index kali terakhir dinilai pada 97.47, yang diransang oleh unjuran dasar monetari antara Fed serta bank-bank pusat yang lain.
Kekuatan Dolar Amerika Syarikat biasanya mempunyai kaitan dengan emas. Jadi, ini membuktikan fungsi logam itu yang dilihat sebagi asset alternatif serta dollar-priced komoditi yang lebih mahal berbanding mata wang lain.
Pelbagai spekulasi seperti bank-bank pusat di Eropah dan Asia akan meningkatkan ransangan monetari bagi mengatasi kesan negatif Brexit dilihat tidak banyak menggugat harga logam kuning tersebut.
Sementara itu, emas juga mencatat hampir 25% peningkatan, disebabkan oleh kebimbangan terhadap pertumbuhan global dan ransangan monetari. Ransangan monetari dilihat memberi manfaat kepada emas sebagai aset penyimpan nilai dan terhindar dari risiko inflasi.
Harga-harga melonjak ke paras tertinggi dalam tempoh lebih dari dua tahun sebanyak $ 1,377.50 awal bulan Julai. Hal ini berlaku kerana kebimbangan yang menyelubungi pertumbuhan global kesan undian keluar Britain dari Kesatuan Eropah.


Ucapan ‘Power’ Powell Akan Dorong EUR/USD Turun Lebih Rendah

Tumpuan pasaran terarah kepada keputusan mesyuarat FOMC Federal Reserve (Fed) pada awal pagi ini dengan kadar faedah masih dikekalkan di paras 0.25% seperti yang dijangkakan.
Dalam ucapan susulan oleh Pengerusi Fed Jerome Powell, beliau memberikan keyakinan terhadap pemulihan ekonomi Amerika Syarikat (AS).
Unjuran pertumbuhan ekonomi terbaru adalah menguncup kepada 3.7%, lebih baik berbanding unjuran pada Ogos iaitu pada 6.5%. Kadar pengangguran juga diramalkan menurun kepada 7.6% sehingga penghujung tahun.
Jika diperhatikan pada carta harga bagi pasangan matawang utama EUR/USD, harga telah membuat penurunan pada awal sesi New York di bawah paras halangan Moving Average 50 (MA50) pada rangka masa 1 jam pergerakan harga.
Selepas keputusan kadar faedah dikekalkan oleh Fed, dapat dilihat US dolar melemah dengan kenaikan harga cuba mencapai paras halangan MA50 semula.
Namun, harga kembali menjunam selepas pengukuhan semula US dolar menekan harga ke paras support 1.18000 sebelum menutup dagangan sesi New York sedikit tinggi dari paras tersebut.
 Menyambung dagangan pada sesi Asia pagi ini, harga dilihat meneruskan penurunan pada awal sesi melepasi zon RBS (resistance become support) 1.18000-1.17800 dan menguji paras terendah minggu lalu.
Dengan jangkaan US dolar akan terus mengukuh, pergerakan lebih rendah dijangka akan turun di bawah paras sokongan 1.17200.
Jika kenaikan harga berlaku pula, zon tumpuan 1.18000 akan kembali diuji sebelum harga menguji pula paras halangan MA50 untuk memberikan petunjuk perubahan trend.
Kenaikan lebih tinggi akan menuju ke paras halangan 1.19000 pada zon SBR (support become resistance).
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal USD/JPY – Timeframe H1 – 28/1/2019

Secara teknikal, pergerakan harga pada chart pasangan matawang safe-haven USD/JPY pada minggu lalu secara keseluruhan agak mendatar di mana dagangan pada kedua-dua matawang dollar USD dan Yen seimbang. Harga dilihat menguji paras resistance pada paras harga 110.00 namun gagal membuat kenaikan lebih tinggi dari paras tersebut. Bank of Japan (BoJ) seperti jangkaan terus mengekalkan dasar monetari yang longgar dan turut menurunkan unjuran kadar inflasi pada laporan minggu lalu. Pelabur di Jepun dilihat sebagai pelopor terhadap bon asing sejak beberapa minggu lalu yang menyumbang kepada permintaan dollar USD sekaligus menjelaskan ketidaksesuaian Yen sebagai pilihan dalam pasaran semasa walaupun risiko terhadap pertumbuhan ekonomi global terus membayangi sentimen pasaran. Pergerakan harga pada chart USD/JPY untuk dagangan Jumaat hanya dilihat bergerak di sekitar paras resistance MagicR1 sebelum turun ke paras sekitar Magic Pivot pada indicator Moshed Magic Line sebelum dagangan minggu lalu ditutup.
Pada sesi pasaran Asia dagangan Isnin pula, harga yang memulakan dagangan lebih rendah dari paras Magic Pivot 109.647 hari ini menunjukkan penurunan harga sehingga ke paras support 109.340 (MagicS1) dan menguji paras tersebut sehingga menjelang pembukaan sesi pasaran Eropah. Jika harga kekal meneruskan penurunan, harga kemudiannya dilihat akan menuju pula ke paras sekitar support 109.143 (MagicS2) untuk harga menguji paras terendah dagangan minggu lalu yang turut dilihat berada pada zon RBS (resistance become support). Sekiranya harga masih mengekalkan momentum penurunan tersebut, harga bakal mencecah penurunan ke paras sekitar 108.836 (MagicS3).
Sebaliknya, jika harga kembali melonjak lebih tinggi dari paras Magic Pivot 109.647, harga berkemungkinan akan kembali membuat kenaikan semula dan paras awal yang dilihat akan dituju harga adalah pada resistance 109.844 (MagicR1). Seterusnya, kenaikan harga yang diteruskan bakal menguji paras ketinggian pada resistance 110.00 yang gagal ditembusi pada dagangan minggu lalu sebelum meneruskan kenaikan ke paras sekitar 110.151 (MagicR2). Dan jika USD berjaya kekal mengukuh berbanding Yen, harga bakal mencapai paras ketinggian yang baru sehingga ke paras sekitar 110.348 (MagicR3).
 Pantau sentimen pasaran semasa yang menggerakkan harga pada chart pasangan matawang safe-haven USD/JPY dan juga faktor-faktor yang mempengaruhinya. Terus menggunakan indicator Moshed Magic Line sebagai bantuan tambahan pada analisis teknikal anda untuk mendapatkan hasil analisis yang lebih berkualiti.

Paras support: 109.340, 109.143, 108.836.
Paras resistance: 109.844, 110.151, 110.348.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis Teknikal AUD/USD – Timeframe H1 – 17/12/2018

Matawang komoditi dollar AUD pada dagangan Jumaat lalu didagangkan merosot ekoran terkesan daripada data jualan runcit di China yang menunjukkan angka penurunan. Jika dilihat pergerakan harga pada chart pasangan matawang AUD/USD pada dagangan Jumaat, harga telah menjunam dari paras Magic Pivot sejak awal sesi Asia lagi sehingga melepasi ketiga-tiga paras support pada indicator Moshed Magic Line sebelum menutup dagangan minggu lalu di sekitar paras support MagicS3 semula. Jika Aussie terus didagangkan lemah pada minggu ini, berkemungkinan harga akan terus ditekan ke paras lebih rendah. Data perubahan pekerjaan di Australia yang akan dikeluarkan pada Khamis ini turut dijangka lemah oleh pasaran.
Pada sesi pasaran Asia hari ini, harga memulakan dagangan dengan pergerakan yang perlahan sedikit rendah dari paras Magic Pivot 0.7183 hari ini sehingga penghujung sesi. Jika harga gagal membuat lonjakan lebih tinggi dari paras Magic Pivot, harga berkemungkinan turun menuju ke paras support terdekat di paras 0.7140 (MagicS1). Seterusnya, paras tumpuan harga yang lebih rendah iaitu di sekitar paras support 0.7106 (MagicS2) akan diuji harga jika harga meneruskan penurunan. Dan sekiranya harga berjaya breakout paras tersebut, jangkaan harga boleh mencecah penurunan sehingga ke paras serendah 0.7062 (MagicS3).
Sebaliknya jika harga menunjukkan pergerakan menaik dan melepasi paras Magic Pivot 0.7183 hari ini, harga bakal menuju ke paras resistance 0.7217 (MagicR1). Kemudian harga berkemungkinan akan cuba mengatasi paras ketinggian pada dagangan minggu lalu sebelum menuju ke paras resistance 0.7261 (MagicR2). Sedikit lagi kenaikan ke paras lebih tinggi bakal melihatkan harga menyentuh paras resistance 0.7295 (MagicR3) untuk harga mencatatkan paras ketinggian semasa yang baru pada chart AUD/USD.
 Terus beri tumpuan pada perkembangan hubungan dagangan AS-China untuk minggu ini pula. Sebarang tindakan luar jangkaan bakal memberikan impak yang besar terhadap matawang khususnya Aussie. Jadikan indicator Moshed Magic Line sebagai rujukan tambahan dalam dagangan harian anda untuk membantu anda mendapatkan hasil analisis yang berkualiti setiap hari.

Paras support: 0.7140, 0.7106, 0.7062.
Paras resistance: 0.7217, 0.7261, 0.7295.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Impak Kejutan Data NFP, US Dolar Mengganas!

US dolar melonjak lebih tinggi selepas pembacaan data pekerjaan NFP yang dinanti-nantikan menunjukkan bacaan yang sangat memberangsangkan, sekali gus mencetuskan jangkaan untuk pengetatan rangsangan lebih awal daripada Federal Reserve (Fed).
Ekonomi AS tanpa dijangka telah menambah sebanyak 943,000 pekerjaan pada bulan Julai, menyusuli kenaikan 938,000 yang disemak semula pada Jun. Bacaan ini jauh melebihi unjuran pasaran untuk meningkat sebanyak 870,000 pekerjaan.
Sementara kadar pengangguran AS pula menurun kepada 5.4% daripada 5.9%, iaitu jauh lebih baik daripada jangkaan untuk menyusut pada 5.7%. Kadar penyertaan pekerjaan pula meningkat kepada 61.7%.
Seperti yang diketahui, Fed telah menetapkan penanda aras ‘kemajuan besar yang berterusan’ dalam sasaran inflasi dan pekerjaan untuk mula melakukan pengetatan dalam dasar monetarinya.
 Susulan itu, dengan pembacaan data yang menunjukkan kemajuan ini, menyebabkan pasaran mula menaruh harapan tinggi untuk bank pusat melakukan pengurangan dalam pembelian asetnya.
Pada pembukaan sesi Asia, indeks dolar diperdagangkan mengukuh di paras ketinggian dua minggu berbanding kebanyakan matawang utama pada 92.90.
Pembacaan yang positif ini juga turut mendorong pasaran saham ditutup lebih tinggi pada minggu lalu, dan memacu hasil perbendaharaan AS 10 tahun untuk kembali meningkat di atas tahap 1.30%.
Matawang yen susut ke paras terendah hampir dua minggu, manakala dagangan euro pula menjunam ke tahap terendah empat bulan susulan lonjakan US dolar yang menyebabkannya didagangkan di sekitar harga 1.17500.


Analisis GOLD – Sekali Lagi Emas Gagal Turun Bawah Paras $1,800

Masih menyaksikan situasi sama berulang, dagangan emas kekal terselamat daripada jatuh lebih rendah di bawah paras harga $1,800 setelah menguji sekali lagi zon tersebut semalam.
Pelabur emas menarik nafas lega apabila harga membuat kenaikan semula di atas paras $1,800 namun belum cukup untuk memberi isyarat kukuh bagi trend bullish.
Pada carta harga XAU/USD yang mengukur nilai emas berbanding US dolar, harga kembali meningkat di atas paras sokongan Moving Average 50 (MA50) pada rangka masa 1 jam disokong oleh faktor penyusutan US dolar selepas data tuntutan pengangguran AS diterbitkan meningkat semalam.
Namun, sentimen pasaran yang dinilai sedikit pulih berbanding pada awal minggu, juga turut mengurangkan daya tarikan emas sebagai aset safe-haven untuk para pelabur.
Sesi Asia pada Jumaat melihatkan harga sedikit susut hampir menyentuh paras 1800.00 semula namun kembali meningkat pada awal dagangan sesi Eropah selepas menguji paras sokongan MA50.
Kenaikan harga dijangkakan untuk menguji kembali paras ketinggian 1824.00 yang dicapai pada Selasa lalu sebelum kenaikan lebih tinggi menguji pula paras rintangan minggu lalu sekitar 1834.00.
 Melepasi paras-paras rintangan tersebut akan mendorong kenaikan harga ke paras 1850.00 pada zon SBR (support become resistance) sebagai sasaran utama harga emas.
Namun jika harga kembali menjunam di bawah paras 1800.00, pelabur perlu bersiap sedia bagi kejatuhan harga emas semula sehingga mencecah paras tumpuan sebelum ini seperti pada 1765.00 dan juga 1745.00.
Paras tumpuan lebih rendah akan terarah pada zon harga 1700.00 semula selepas harga melonjak dari paras tersebut sejak dagangan penghujung Mac yang lalu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Gara-gara Ini, RBA Mungkin Batalkan ‘Tapering’!

Minit mesyuarat Reserve Bank of Australia (RBA) yang dikeluarkan pada hari Selasa telah mengheret matawang dolar Aussie jatuh lebih parah selepas ia menjelaskan bahawa mereka tidak melihat kenaikan kadar faedah akan berlaku sebelum 2024.
Sebaliknya, langkah penutupan yang berlanjutan di Sydney dan Melbourne membuatkan beberapa ahli ekonomi melihat bahawa RBA akan menarik semula rancangan untuk pengurangan pembelian bon (tapering) seperti yang diumumkan pada mesyuarat polisi awal bulan ini.
Keyakinan para pembuat dasar terhadap ekonomi sebelum ini, telah mendorong RBA untuk mengurangkan kadar pembelian kepada A$4 bilion seminggu sehingga sekurang-kurangnya pertengahan November daripada tahap semasa A$5 bilion.
 Bagaimanapun, sejak pengumuman itu, 50% daripada penduduk negara terpaksa menjalani perintah berkurung disebabkan penularan varian virus Delta yang sangat cepat dan mendorong peningkatan kes yang tinggi di negara itu.
Sekiranya RBA tidak akan menarik semula rancangan pengurangan tersebut, tetapi pandangan mereka mungkin akan lebih berhati-hati atau menekankan perlunya rangsangan berterusan.
Dalam pada itu, kesan daripada pelaksanaan sekatan di Sydney, mula dipamerkan daripada bacaan data ekonomi yang diterbitkan pada sesi Asia hari ini di mana anggaran awal jualan runcit Australia dilaporkan jatuh 1.8% pada bulan Julai berbanding jangkaan penurunan 0.4%.
Ini meletakkan dagangan dolar Aussie terus dibawah tekanan pada paras terendah lapan bulan berbanding US dolar pada sesi Asia hari ini.


Data Inflasi US (PCE) Merosot, Adakah Ini Suatu Berita Baik?

Perbelanjaan pengguna Amerika Syarikat (A.S) dilaporkan meningkat lebih banyak daripada yang dijangkakan pada bulan Jun berikutan program vaksinasi Covid-19 yang telah mendorong peningkatan dalam permintaan terhadap perkhidmatan rekreasi. Namun sebahagian daripada kenaikan tersebut mencerminkan harga yang lebih tinggi, dengan inflasi tahunan yang meningkat lebih tinggi daripada sasaran 2% Rizab Persekutuan.
Perbelanjaan pengguna, yang menyumbang lebih dari dua pertiga aktiviti ekonomi A.S., meningkat 1.0% pada bulan lalu setelah jatuh 0.1% pada bulan Mei berdasarkan laporan Jabatan Perdagangan pada hari Jumaat.
Hampir separuh daripada populasi rakyat A.S telah diberi vaksin, yang membolehkan rakyat Amerika melakukan perjalanan, mengunjungi restoran, dan menghadiri acara. Disamping itu, perbelanjan terhadap barang tetap kukuh.
Secara amnya, perbelanjaan pengguna meningkat pada kadar tahunan 11.8% pada suku kedua dan merangkumi sebahagian besar kadar pertumbuhan ekonomi 6.5%.
 Dengan permintaan melebihi penawaran, inflasi justeru semakin meningkat. Indeks harga perbelanjaan penggunaan peribadi (PCE), tidak termasuk komponen makanan dan tenaga yang tidak menentu, meningkat 0.4% pada bulan Jun setelah naik 0.5% pada bulan Mei.
Bank pusat A.S. pada hari Rabu mengekalkan kadar faedah penanda aras semalaman berhampiran sifar dan membiarkan program pembelian bon tidak berubah. Ketua Pegerusi the Fed Jerome Powell, yang mengaitkan inflasi yang tinggi dengan kekangan bekalan ketika ekonomi dibuka semula,
Dengan peningkatan fiskal semakin pudar dan kes Covid-19 meningkat di negeri-negeri yang kadar vaksinasi yang lebih rendah maka perbelanjaan pengguna dijangka akan terus meningkat.
Indeks US dolar dilaporkan terus mengukuh 0.06% kepada paras dagangan 91.922 berbanding matawang utama.


EUR/USD Tak Jadi Sambung Terjun, Dah Patah Balik Naik Semula?

Pengukuhan US dolar menuju ke penghujung minggu dilihat kehilangan momentum apabila nilainya kembali susut semula.
Hasil bon Amerika Syarikat (AS) dilihat mencatatkan penurunan sementara data tuntutan pengangguran di AS yang diterbitkan pada sesi New York semalam dengan angka bacaan yang lebih tinggi berbanding jangkaan penurunan.
Ini sedikit memberi tekanan semula terhadap dagangan US dolar yang membuatkan pelabur berpandangan US dolar berkemungkinan akan meneruskan penyusutan seperti minggu lalu.
Seperti pada carta harga pasangan mata wang EUR/USD, harga yang membuat penurunan pada minggu ini mencecah hampir ke paras 1.20200 sebelum pasaran menyaksikan semula lonjakan harga semalam.
Situasi penyusutan US dolar juga turut memberi ruang untuk mata wang Euro dan juga mata wang utama yang lain mengukuh dalam pasaran semula.
Sementara menantikan beberapa data-data ekonomi Eropah pada hari ini, Euro turut disokong oleh kenyataan oleh penggubal polisi bank pusat Eropah semalam dengan petunjuk polisi semasa yang menyokong pemulihan daripada krisis pandemik akan terus dikekalkan.
 Kenaikan harga pada carta EUR/USD turut melepasi semula zon SBR (support become resistance) 1.20550-1.20900 selepas paras halangan Moving Average 50 (MA50) pada rangka masa 1 jam pergerakan harga juga turut berjaya ditembusi.
Ini memberikan isyarat awal perubahan trend bullish harga semula dengan jangkaan kenaikan yang diteruskan akan menuju kembali zon resistance 1.21500-1.21800.
Namun jika US dolar berjaya mengukuh sebelum dagangan minggu ini melabuhkan tirai, harga boleh jatuh lebih rendah semula ke paras tumpuan 1.20000 selepas paras terendah harian semalam berjaya diatasi.
Penurunan lebih rendah berpotensi menuju ke paras support 1.19500 dan juga paras 1.19000 yang menjadi tumpuan sebelum ini.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ketidakpastian Terhadap Rundingan Dagang AS-China Kembali Merisikokan Pasaran

Sentimen berisiko kembali menyelubungi pasaran sehingga permulaan dagangan sesi Asia pada Rabu. Keraguan terhadap rundingan dagang antara Amerika Syarikat (AS) dan China menjadi faktor utama yang membimbangkan para pelabur.
Kementerian Luar China menampilkan kenyataan yang berbeza daripada komen optimis Presiden AS Donald Trump yang mengatakan China telah menghubungi Amerika untuk kembali ke meja rundingan. Sebaliknya, Kementerian Luar China menyatakan bahawa tidak menerima sebarang laporan berkenaan panggilan telefon tersebut.
Pelabur mula berwaspada dan pasaran kembali melihat aset safe-haven mula mendapat tumpuan oleh para pelabur dengan peningkatan dipamerkan pada matawang Yen terutamanya.
 Dagangan dolar Euro kekal bergerak lemah menerima tekanan susulan laporan penguncupan pada pertumbuhan ekonomi di Jerman untuk suku kedua yang mencatatkan penurunan pada kadar 0.1% oleh bacaan yang diterbitkan semalam.
Ketidaktentuan politik di Itali juga turut menjadi faktor yang memberi tekanan terhadap dagangan Euro. Perbincangan terhadap pembentukan kerajaan baru sedang menjadi topik hangat di Itali.
Sebaliknya, matawang Pound Sterling pula berjaya mengekalkan pengukuhan sejak lonjakan minggu lalu. Pengukuhan Sterling didorong oleh keyakinan para pelabur terhadap usaha dari ahli-ahli parlimen pembangkang yang sedang merancang strategi untuk menghalang situasi Brexit tanpa perjanjian PM Johnson.
Ketua Parti Buruh, Jeremy Corbyn menyatakan bahawa keutamaan adalah terhadap usaha ahli-ahli parlimen untuk menggunakan undang-undang untuk mengelakkan situasi no-deal Brexit. Laporan tersebut telah menjadi faktor mendorong kenaikan pada dagangan GBP.


Inflasi New Zealand Mendatar Nzd/Usd Volatile

Inflasi di New Zealand tidak berubah pada suku kedua yang menunjukkan kejatuhan harga minyak mentah membenam kenaikan kos dalam keseluruhan ekonomi.
Harga pengguna (CPI) mencatat bacaan sifar peratus pada suku kedua berbanding kenaikan 1% pada suku pertama. Jangkaan bagi data kali ini ialah harga meningkat sebanyak 0.2%.
Harga makanan meningkat 0.7% pada tempoh tersebut, di mana harga tenaga meningkat kepada 0.8%. Harga pengangkutan pula merosot sebanyak 1.3%.
 Inflasi tahunan meningkat 1.7% berbanding 2.2% yang direkod sebelum itu tetapi masih lebih daripada jangkaan pasaran.
Jangkaan pasaran bagi data hari ini ialah kenaikan 0.2% secara suku tahunan dan 1.9% secara tahunan.
Pergerakan inflasi yang mendatar adalah kerisauan bank pusat yang telah memotong kadar faedah ke paras terendah dalam usaha menyokong makroekonomi. Bank pusat juga mempunyai mandat mengekalkan inflasi di paras stabil antara 1%-3%.
NZDUSD melemah sejurus selepas data ini dikeluarkan sehingga mencapai paras terendah di 0.7261 sebelum mengukuh semula kepada 0.7350 setakat ini pada pukul 4.01 pm.


Pergerakan Semasa Pasaran Tukaran Matawang Forex Setakat Petang Ini

US dolar sedikit pulih daripada paras terendah 10 bulan lalu berbanding matawang utama pada Isnin dengan data terbaru dari China meningkatkan keyakinan pelabur. Sentimen positif dalam pasaran telah banyak membantu matawang berfaedah tinggi seperti Aussie sejak beberapa minggu lalu.
US dolar setakat pukul 5.30 pm dilihat mengukuh berbanding matawang utama dunia dengan indeks US dolar yang mengukur kekuatan matawang greenback berbanding enam matawang lain naik 0.13% selepas jangkaan rangsangan monetari ekonomi US akan dikekalkan lebih lama.
“Sentimen pasaran kekal positif selepas data terbaru menunjukkan potensi tambahan dalam matawang berfaedah tinggi (high-yielding currencies),” kata David Madden, pakar strategi pelaburan di CMC Markets.
Aussie mencapai paras tertinggi dua tahun lalu berbanding US dolar dengan resistance penting berada di sekitar 0.7700 telah ditembusi. Ketika ini Aud/Usd berada di sekitar 0.7808 setakat pukul 5.37 pm.
 Yen setakat ini hampir tidak berubah berbanding US dolar dan berada di sekitar 112.52.
Eur/Usd pula susut 0.09% sejak pembukaan pasaran Asia dan sedang didagang di sekitar 1.1456
Gbp/Usd pula susut 0.21% setakat pukul 5.43 pm.
US dolar menjunam pada lewat dagangan minggu lalu apabila sekali lagi data inflasi US mengecewakan pasaran. Ini mengurangkan potensi kenaikan kadar faedah The Fed beberapa bulan akan datang.


Komoditi Hitam Didagang Suram Akibat Data Ini!

Harga minyak mentah jatuh akibat data simpanan minyak mentah di AS dilaporkan mengalami peningkatan.
Minyak mentah jatuh mendadak sebanyak 1.30% kepada $49.31 setong. Sementara itu, brent mentah turut mendapat nasib yang sama apabila jatuh 1.12% kepada $50.22 setong.
Institut Petroleum Amerika (API) berkata pada lewat Selasa bahawa inventori minyak mentah meningkat 4.8 juta pada minggu lepas, melebihi ramalan awal.
Pun begitu, data rasmi akan dikeluarkan bagi mengesahkan lonjakan stok simpanan tersebut.
 Semalam, harga minyak berada di bawah tekanan berikutan Iraq memberi kenyataan bahawa negara tersebut mahu mengambil pendekatan berkecuali daripda mana-mana perjanjian pembekuan bekalan output.
Justeru, harga minyak global berada dibawah tekanan berikutan keraguan pasaran terhadap perjanjian OPEC yang akan dimuktamadkan pada penghujung bulan ini.
Sebelum ini, kesatuan tersebut telah bersetuju untuk mengehadkan pengeluaran output kepada 32.5 juta sehingga 33.0 juta.
Carney : Bank Pusat England Tidak Boleh Terlalu Bergantung Kepada Polisi Semasa


Pasaran Buruh Masih Ketat Walaupun Lebih Ramai Rakyat A.S Didapati Memohon Faedah Pengangguran?

Permohonan A.S. untuk tuntutan pengangguran meningkat sedikit minggu lalu tetapi kekal pada tahap sihat dengan syarikat enggan melepaskan pekerja dalam pasaran buruh yang masih ketat.
Bilangan rakyat Amerika yang memfailkan tuntutan pengangguran bagi minggu berakhir 20 Mei meningkat sebanyak 4,000 kepada 229,000 daripada 225,000 pada minggu sebelumnya, berdasarkan laporan Jabatan Buruh pada Khamis. Jumlah tuntutan minggu sebelumnya telah disemak turun sebanyak 17,000 yang ketara.
Purata pergerakan empat minggu bagi tuntutan pengangguran tidak berubah pada 231,750 selepas jumlah minggu sebelumnya disemak turun sebanyak 12,500. Penganalisis berpendapat terdapat peningkatan yang berterusan dalam purata empat minggu sebagai tanda bahawa pemberhentian pekerja semakin pantas.
 Secara keseluruhan, 1.8 juta orang telah mengutip faedah pengangguran pada minggu yang berakhir 13 Mei, kira-kira 5,000 lebih daripada minggu sebelumnya.
Pada awal bulan ini, the Fed telah menaikkan kadar pinjaman penanda arasnya untuk kali ke-10 berturut-turut dalam usahanya untuk menyejukkan ekonomi dan menurunkan inflasi tinggi selama empat dekad. Walaupun pasaran buruh masih memihak kepada pekerja, terdapat beberapa tanda baru-baru ini bahawa tindakan dasar Fed memberi impak.
Pasaran berharap bahawa the Fed akan menghentikan jeda pada kenaikan kadarnya pada mesyuarat seterusnya. Minit dari mesyuarat terakhir the Fed menunjukkan bahawa pegawai the Fed berpecah sama ada untuk menaikkan kadar pinjaman penanda arasnya atau tidak.
Terdapat peningkatan bilangan pemberhentian berprofil tinggi baru-baru ini, kebanyakannya dalam sektor teknologi. IBM, Microsoft, Salesforce, Twitter, Lyft, LinkedIn dan DoorDash semuanya telah mengumumkan pemberhentian dalam beberapa bulan kebelakangan ini. Amazon dan Facebook induk Meta masing-masing mengumumkan dua set pemberhentian kerja sejak November.


Aussie Kembali Melonjak Pada Sesi Asia, Perkembangan Rundingan Dagang AS-China Jadi Tumpuan

Matawang dolar Amerika Syarikat masih diniagakan stabil pada Rabu dengan peningkatan pada hasil pulangan bon Amerika Syarikat mula perlahan berikutan isyarat dovish oleh bank-bank pusat global.
Pelabur juga mula berwaspada ke atas dagangan USD menjelang laporan data pekerjaan NFP Amerika Syarikat pada Jumaat ini yang berkemungkinan menyaksikan pergerakan volatile harga.
Pound Sterling pula mencatatkan peningkatan 0.25% berbanding USD pada dagangan sebelum ini selepas Perdana Menteri Britain, Theresa May berkata beliau akan berusaha untuk mencari alternatif baru untuk melanjutkan rundingan Brexit bagi mendapatkan persetujuan pengunduruan dari Kesatuan Eropah bersama ketua Parti Buruh sebagai jalan penyelesaian terakhir dalam kebuntuan Brexit.
Euro mencatatkan penurunan ke paras terendah lebih tiga minggu dagangan berbanding USD berikutan pelabur yang menilai prospek pertumbuhan antarabangsa dengan Amerika Syarikat dan bank pusat Eropah berkemungkinan tidak akan menaikkan kadar faedah dalam masa terdekat ini.
Tinjaun data pada Isnin lalu menunjukkan operasi kilang-kilang di zon Eropah menunjukkan prestasi bulanan paling lemah pada Mac dalam tempoh sekitar enam tahun, sementara data ekonomi di Amerika Syarikat pula mula menunjukkan pemulihan sekaligus menekankan lagi Euro sebagai matawang anti-USD.
Matawang komoditi dolar Australia didagangkan lemah semalam selepas Reserve Bank of Australia (RBA) dalam mesyuarat dasar monetari telah menetapkan kadar faedah dikekalkan pada 1.50%.
 Namun, sesi pasaran Asia pagi ini melihatkan Aussie kembali melonjak selepas data jualan runcit di Australia bagi bulan Februari mencatatkan kenaikan sehingga 0.8% mengatasi jangkaan kenaikan 0.3% daripada bacaan sebelumnya pada 0.1%. Angka tersebut adalah catatan tertinggi dalam tempoh 15 bulan sekaligus menyokong semula pengukuhan Aussie dalam pasaran semasa.
Di samping itu juga, pengukuhan Aussie turut disokong oleh data PMI perkhidmatan Caixin di China yang turut mencatatkan bacaan yang positif pada pagi ini.
Matawang safe-haven Yen pula kekal didagangkan perlahan dalam pasaran dan bakal memberi reaksi terhadap sebarang perubahan dalam sentimen pasaran.
Amerika Syarikat dan China juga dilaporkan semakin menghampiri fasa akhir untuk perjanjian perdagangan bagi dua ekonomi gergasi dunia itu. Pelbagai isu dilaprokan berjaya dirundingkan oleh pegawai-pegawai tinggi dari dua negara tersebut.
Timbalan Presiden China, Liu Hei sedang membuat persiapan untuk bertemu wakil rundingan perdagangan Amerika Syarikat, Robert Lighthizer dan Setiausa Perbendaharaan Amerika Syarikat, Steven Mnuchin untuk sesi rundingan kemuncak bermula hari ini di Washington.
Terus ikut perkembangan pada isu-isu semasa dalam pasaran kewangan dalam membantu anda merancang strategi dagangan anda dengan lebih baik.


Sentimen Optimis Pada Dagangan Penghujung Minggu- Ini Kesan Kepada Dolar USD!

Perkembangan perdagangan AS dan China kekal menjadi pemacu utama pergerakan matawang pada penghujung minggu. Pasaran yang pada mulanya suram disebabkan desakan China untuk pembatalan tarif dan penangguhan pertemuan kedua-dua pemimpin negara itu, kembali bertukar positif dengan kenyataan terbaru oleh China.
Kementerian Perdagangan China telah mengeluarkan satu kenyataan dengan mengatakan bahawa Amerika Syarikat (AS) dan China telah bersetuju untuk membatalkan tarif sedia ada ke atas barangan masing-masing.
Susulan daripada itu, sentimen telah mendorong dolar USD untuk melonjak naik mencecah paras tertinggi lima bulan berbanding yen. Indeks dolar berbanding enam matawang utama lain pula menokok kepada $98.136.
Bagaimanapun, masih terdapat beberapa berita yang bercanggah dengan perkembangan ini termasuk Penasihat Kanan Ekonomi AS Larry Kudlow yang menyatakan ada konsesi yang sukar jika perjanjian perdagangan fasa pertama ditandatangani.
 Penyusutan dalam dolar Australia dan New Zealand pada awal dagangan sesi Asia hari ini mencerminkan pasaran yang berhati-hati berikutan daripada kenyataan tersebut.
Sementara itu, pound diniagakan menghampiri paras terendah dalam dua minggu apabila dua ahli Bank of England (BoE) mengundi untuk memotong kadar faedah disebabkan ketidakpastian terhadap Brexit manakala tujuh orang ahli lagi mengundi untuk menetapkan polisi tidak berubah.
Menurut Gabenor Carney, risiko mengenai unjuran ekonomi terbaru BoE adalah ‘cenderung kepada kelemahan’, menggambarkan bahawa perubahan seterusnya dalam polisi monetari akan membawa kepada pemotongan kadar faedah.
Bank pusat itu juga telah mengurangkan unjuran pertumbuhan ekonomi pada tahun 2020 dan 2021 dan unjuran inflasi jangka pendek yang semuanya berdasarkan satu pemotongan kadar dalam tempoh tiga tahun akan datang.


Analisis Teknikal USD/JPY – Timeframe H1 – 09/04/2018

USD/JPY mulai bearish minggu lalu setelah gagal untuk breakout Key Resistance sekitar 107.48 untuk meneruskan lagi kenaikan. Secara teknikalnya, ia kini berpotensi untuk membentuk pattern ke arah penurunan iaitu double top sekiranya harga masih tidak breakout Key Resistance.
 Dengan wave yang mulai membentuk ke arah penurunan(LH,LL,LH,LL) dijangkakan peluang yang boleh diperhatikan adalah sekitar 107.10/30 sebelum bearish. Jadi, selagi ia tidak breakout Key Resistance kebarangkalian adalah tinggi untuk ia bearish secara teknikalnya.
Jika bearish, ia berpotensi untuk breakout Key Support 106.80 dan mencapai ke target seterusnya iaitu 106.64/50 atau lebih rendah lagi bagi membentuk new LL. Jadi, penting untuk memperhatikan Key Resistance ketika ini samaada ia akan dibreakout atau sebaliknya. Jika breakout, potensi penurunan ini dianggap gagal.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Pendapat Terkini Pengundi Baru FOMC Dalam Penetapan Polisi Monetari Fed Tahun Ini

Federal Reserve berkemungkinan hanya perlu menaikkan dua kali kadar faedah sahaja pada 2018 disebabkan tekanan harga yang lemah untuk mencapai sasaran inflasi 2%, kata Presiden Fed cawangan Atlanta Raphael Bostic pada Isnin.
Bostic adalah ahli yang mengundi penetapan polisi monetari The Fed tahun ini.
Kadar faedah jangka pendek yang dinaikkan sebelum ini tidak menyamai kenaikan dalam hasil-bon 10 tahun kerajaan AS, sekaligus menimbulkan kebimbangan penganalisis ekonomi.
Seorang lagi ahli Fed yang memberi ucapan pada Isnin adalah Presiden Fed cawangan San Francisco, John Williams.
 Federal Reserve perlu memerangi kemelesetan dengan komited mengekalkan kadar faedah yang rendah untuk jangka masa yang panjang bagi memastikan peningkatan inflasi sepanjang tahun ini.
Williams juga akan mengundi dalam penetapan polisi monetari The Fed tahun ini. Pendekatan Williams dalam polisi monetari adalah ‘sasaran harga’ dan beliau sering mengutarakan pendekatan ini setiap kali di tanya tentang polisi monetari Fed.
Pandangan daripada kedua-dua ahli The Fed ini penting bagi pasaran kerana tahun ini giliran mereka pula untuk menetapkan polisi monetari bersama-sama 7 ahli yang lain.
Antara ahli Fed yang mengundi tahun ini adalah:
Pengerusi Fed: Jayrome Powell
Naib Pengerusi
New York: William Dudley
Cleveland: Loretta Mester
Richmond: Mark Mullinix
Atlanta: Raphael Bostic
San Francisco: John Williams
Board of Governors
Board of Gbovernors


Pertumbuhan GDP UK Suku Pertama Dikaji Semula Kepada 0.2%

Pertumbuhan ekonomi suku pertama UK telah dikaji semula dan diturunkan kepada 0.2% dalam anggaran kedua yang dibuat. Bacaan kali ini lebih rendah dari anggaran pertama 0.3% dan juga di bawah jangkaan pasaran 0.3%.
Manakala dari segi tahunan iaitu dalam tempoh 12 bulan sehingga suku pertama 2017, pertumbuhan ekonomi (GDP) juga rendah dari jangkaan 2.0% daripada anggaran awal 2.1%.
Terdapat sumbangan positif dari semua sektor pada suku pertama dengan pertumbuhan dalam sektor tenaga manakala sektor penggunaan tenaga merosot disebabkan faktor cuaca.
 Dalam komponen perbelanjaan pengguna pula merekod bacaan yang semakin perlahan dengan pertumbuhan hanya 0.3% dari 0.7% dicatat sebelum ini. Bacaan ini juga merupakan bacaan yang terendah sejak suku keempat 2014. Walaubagaimanapun, pelaburan modal semakin meningkat dengan pertumbuhan 1.2% dari 0.1% dicatat sebelum ini.
Data kali ini akan mengekalkan jangkaan terhadap pertumbuhan UK yang perlahan tahun ini dan juga kelemahan dalam pertumbuhan perbelanjaan pengguna. Kajian semula data adalah lebih rendah dari anggaran yang dibuat oleh Bank of England.
Dalam susana seperti ini di UK, keyakinan terhadap pertumbuhan di UK akan semakin lemah.
Matawang Gbp melemah sejurus data ini dikeluarkan dengan Gbp/Usd jatuh 70 pip dan kini didagang di sekitar 1.2964.


Analisis teknikal USD/JPY – Timeframe H4 – 16/5/2018

Seperti jangkaan, USD/JPY meneruskan lagi kenaikan semalam dan mencapai ke target terhampir. USD/JPY ketika ini dijangkakan berpotensi untuk membuat sedikit retracement samaada ke sekitar Key Support 110.00 atau lebih rendah ke 109.80 sebelum ia meneruskan lagi kenaikan.
 Target kenaikan adalah ke sekitar Key Resistance 110.45 dan jika breakout, ia berpotensi tinggi untuk mencapai ke level target resistance seterusnya iaitu 110.80. Oleh itu, selagi USD/JPY tidak breakout harga low candlestick semalam kebarangkalian untuk ia bullish masih tinggi setakat hari ini.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis GOLD – Harga Emas Terus Dibedal Hingga Kecundang Lebih Rendah

Dolar greenback kekal memaparkan penguasaan pada penghujung September dan telah mendorong harga emas untuk terus menyusut sehingga ke zon sokongan 1720.00.
Peningkatan US dolar yang didorong oleh sentimen pasaran semasa serta kenaikan hasil bon AS 10 tahun telah memandu pergerakan harga emas untuk melayani curaman yang lebih rendah.
Selain itu, harga emas turut dipacu oleh perkhabaran Federal Reserve (Fed) yang bakal melaksanakan langkah pengurangan pembelian bon (tapering) dalam masa yang terdekat yang kembali menjadi tumpuan pelabur.
Pada carta harga XAU/USD yang mengukur nilai emas berbanding US dolar, harga kelihatan telah melepasi paras 1740.00 untuk melengkapkan corak descending triangle jika dilihat pada timeframe 1 jam.
Pergerakan harga dilihat sedikit meningkat untuk kembali menguji zon SBR (support become resistance) 1740.00 sebelum membuat reversal dan kembali susut menguji zon sokongan 1720.00.
Memasuki sesi Eropah hari ini (Khamis), harga dilihat bergerak sedikit perlahan untuk didagangkan di paras 1732.00 bagi menantikan pergerakan yang lebih drastik pada sesi New York malam ini.
 Penganalisis menjangkakan bahawa harga emas berupaya untuk mencecah zon sokongan utama 1700.00 yang merupakan zon kukuh dalam menyokong semula lonjakan harga.
Sekiranya pergerakan harga emas kembali melonjak, rintangan pada zon SBR terbaharu sekitar 1740.00 bakal diuji sekali lagi sebelum dijangka kembali mempamerkan kenaikan yang lebih ‘garang’.
Peningkatan yang lebih tinggi berkemungkinan mampu menyokong harga emas untuk menuju ke zon SBR 1760.00 bagi menayangkan isyarat perubahan trend.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal AUD/USD – Timeframe H1 – 21/3/2018

Secara teknikal, pergerakan harga bagi AUD/USD masih dalam dikuasai mood bearish ketika ini. Jika ia tidak breakout Key Resistance hari ini, AUD/USD akan bearish dan berpotensi untuk mencapai ke sekitar harga support 0.7664.
 Walaubagaimanapun, dijangkakan jika ia membuat kenaikan kebarangkalian untuk ia retrace ke sekitar harga 0.7750 atau lebih tinggi 0.7780 adalah tinggi sebelum ia meneruskan lagi penurunan. Target seterusnya yang berpotensi dicapai jika breakout 0.7664 adalah ke sekitar harga 0.7630 bagi membentuk new LL.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Adakah Kenaikan Emas Sesi Ini Bersifat Sementara?

Harga emas naik sedikit dalam sesi Asia pada Isnin sambil menanti beberapa komen dari penggubal dasar Fed minggu ini.
Emas di Comex meningkat sebanyak 0.02 peratus kepada $1,230.40 satu troy ounce. Selain itu, komoditi copper kali terakhir dinilai pada $2.680 sepound sementara perbincangan terhadap isu perundangan dan penggajian di lombong utama Chile dan Indonesia masih diteruskan.
Pasaran minggu ini menanti ucapan daripada Fed termasuklah Janet Yellen bagi mendapatkan maklumat terkini mengenai prospek kenaikan kadar pada masa akan datang. Di samping itu data yang bakal menjadi tumpuan pada minggu ini termasuklah data inflasi UK dan tinjauan terhadap aktiviti perniagaan Zon Euro.
 Minggu lepas, harga emas mencatatkan peningkatan pada Jumaat apabila jangkaan kadar yang lebih perlahan dari AS terus memberi tekanan kepada US Dollar.
Logam berharga amat sensitif terhadap pergerakan kadar kerana ia berupaya mengubah kos untuk memiliki emas. Kenaikan kadar secara beransur-ansur dilihat sebagai salah satu langkah yang kurang memberi ancaman buat emas daripada peningkatan yang lebih mendadak.
Harga Minyak Mentah Jatuh Gara-Gara Peningkatan Jumlah Pelantar Minyak di AS


Emas Kembali Menyusut Setelah Mencatat Keuntungan Berganda!

Emas kembali merosot dalam sesi Asia pada hari Jumaat untuk penjelasan yang lebih terperinci mengenai dasar perbelanjaan AS oleh Presiden Donald Trump yang dikatakan bakal merangsang permintaan bagi logam berharga dan sektor perindustrian.
Emas bagi penghantaran Disember di Comex jatuh sebanyak 0.41% kepada $1,261.25 satu troy ounce. Sementara itu, silver futures juga menyusut sebanyak 1.09%.
Dalam masa yang sama, copper futures jatuh sebanyak 0.16% kepada $2,541 paun selepas kenaikan mendadak baru-baru ini. Logam ini juga dianggap sebagai penunjuk utama ekonomi global kerana digunakan sebagai bahan utama dalam pembinaan bangunan, penjanaan kuasa, dan pembuatan barangan elektronik.
 Kemenangan Trump baru-baru ini telah menolak emas ke paras tertinggi dalam sesi Eropah pada Khamis.
Sehari sebelum itu, emas juga mencatat peningkatan sebanyak 4.7% sebelum kembali jatuh pada $1,273.50. Kejatuhan itu dicatat berikutan pemulihan pasaran setelah dikejutkan dengan kemenangan Trump sebelum ini.

Angka Perdagangan UK Bagi Bulan September dicatat Perlahan!


Sentimen Pasaran Berisiko, AUD/USD Menjunam Di Sesi Eropah

Kebimbangan terhadap isu kesan sampingan darah beku selepas suntikan vaksin AstraZeneca dan peningkatan kes jangkitan Coronavirus di Asia telah mendorong perubahan sentimen pasaran yang berisiko.
Situasi ini bakal memberi kesan buruk terhadap dagangan mata wang komoditi sebaliknya akan kembali menyokong pengukuhan semula US dolar dalam pasaran.
US dolar dilihat kembali mengukuh pada sesi Eropah selepas penyusutan semalam yang terkesan oleh penurunan hasil perbendaharaan AS.
Jika diperhatikan pada carta harga pasangan mata wang AUD/USD, harga yang bergerak perlahan pada sesi Asia di paras ketinggian 0.76600 telah menjunam 70 pips setakat sesi Eropah ke paras terendah minggu ini menuju ke paras 0.75700.
Penurunan semula harga di bawah paras halangan Moving Average 50 (MA50) pada rangka masa 1 jam turut memberi isyarat untuk trend bearish.
 Paras terendah sekitar 0.75300 menjadi paras support utama buat harga selepas harga mencecah ke paras tersebut pada awal April yang merupakan paras terendah bagi tempoh dagangan 4 bulan.
Sekiranya harga membuat kenaikan semula, zon rintangan di atas 0.76500 akan diuji selepas zon harga ini menjadi benteng bagi kenaikan harga sejak beberapa minggu ini.
Kenaikan lebih tinggi dilihat akan ke paras tumpuan pada 0.77000 dan zon rintangan pada 0.77500.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Sebab Yang Menghantui Dagangan Pound!

Pergerakan matawang utama terhad pada sesi Asia berikutan ketiadaan pemangkin yang jelas, sementara pasaran kini lebih berhati-hati menjelang penerbitan data pekerjaan NFP AS.
Ini memberi peluang buat US dolar untuk diperdagangkan lebih tinggi berbanding kebanyakan matawang utama. Indeks dolar diniagakan stabil di sekitar harga 91.89 setelah setelah melonjak tinggi pada sesi sebelumnya sehingga mencecah harga 92.00.
Matawang pound terus menyusut walaupun selepas Menteri Kesihatan UK yang baru, Sajid Javid mengatakan bahawa sekatan coronavirus akan tetap diangkat semula pada 19 Julai, kerana kerajaan tidak ada alasan untuk melanjutkannya lebih lama.
Namun begitu, situasi kesihatan semasa di negara itu tidak menunjukkan tanda-tanda keredaan dalam penularan virus. Pada hari Isnin, UK melaporkan sebanyak 22,868 kes coronavirus baru iaitu peningkatan satu hari terbesar dalam tempoh lima bulan, di tengah penyebaran varian delta.
 Hal ini telah menekan dagangan matawang pound untuk diperdagangkan lebih rendah berbanding US dolar ke sekitar harga 1.38650 pada sesi Asia.
Sementara itu, matawang euro sedikit terkesan dengan kenyataan pembuat dasar Bank Pusat Eropah (ECB) Robert Holzmann yang mengatakan tidak ada ruang untuk menaikkan kadar faedah kerana inflasi yang lemah.
Selain itu, beliau turut menegaskan bahawa program pembelian kecemasan bon (PEPP) akan ditamatkan apabila keadaan darurat coronavirus berakhir, sesuatu yang tidak akan berlaku dalam masa terdekat.
Matawang Asia pula, dolar Aussie didagangkan di bawah tekanan di tengah lonjakan kes jangkitan coronavirus di beberapa negeri sehingga memaksa kerajaan memperketatkan sekatan pergerakan bagi membendung penularan.


Matawang GBP Kekal Lemah Selepas Data GDP Pada Khamis

Pasangan matawang GBP/USD bergerak lebih rendah dan kekal lemah dalam tiga sesi berturut-turut. Pair ini gagal membuat kenaikan selepas data pertumbuhan ekonomi UK dikeluarkan pada pukul 4.30 petang tadi.
Terdapat dua data ekonomi penting yang dikeluarkan dari UK pada minggu ini. Akaun semasa UK yang dikeluarkan pada Khamis merekodkan defisit yang semakin berkurangan kepada £ -18.4 billion berbanding jangkaan £-24 billion dan bacaan sebelum ini £-19.2 billion.
Dalam masa yang sama data pertumbuhan ekonomi UK bagi suku keempat 2017 mencatatkan bacaan yang sejajar dengan jangkaan, iaitu 0.40%. Data kali ini tidak banyak menambah keyakinan terhadap ekonomi UK, dengan itu matawang GBP tidak banyak berubah setakat pada pukul 5 petang.
 Matawang GBP pada Khamis melemah berbanding majoriti matawang utama yang lain berikutan laporan penangguhan rundingan Brexit antara UK-EU. Hal ini sebenarnya hanya akan melewatkan lagi rundingan antara kedua-dua pihak.
Matawang GBP setakat ini telah melemah dalam dua sesi sebelum ini berikutan faktor hujung bulan dan minggu terakhir suku pertama 2018.
>>>NAK BELAJAR ANALISIS FUNDAMENTAL? KLIK SINI<<<


Itu Dia! Matawang Gergasi USD Sudah Bangkit Dari Tidur

US dolar kembali memaparkan peningkatan ketika pasaran memasuki sesi Eropah, menyebabkan kebanyakan matawang utama lain berundur dari peningkatan sederhana yang dicatatkan sebelum ini.
Ketika penulisan, indeks dolar menokok 0.5% berbanding enam matawang utama lain, membawanya didagangkan lebih tinggi ke sekitar harga 96.00.
Kebangkitan ini bukan sahaja dilihat pada USD, tapi juga dipamerkan oleh safe-haven yen dan logam berharga emas selepas disokong oleh kebimbangan pasaran terhadap pandemik Covid-19 yang semakin memburuk di Eropah.
Pandemik Covid-19 di Jerman semakin membimbangkan, lebih-lebih lagi selepas Menteri Kesihatan mengatakan negara itu berada dalam kecemasan disebabkan peningkatan mendadak dalam kes jangkitan.
 Berita duka ini tidak terhenti di sini, malah Austria yang sebelum ini mengenakan sekatan ke atas golongan yang tidak divaksin sahaja, telah mengumumkan lockdown di seluruh negara secara mengejut pada hari ini.
Ini menyebabkan matawang utama merudum dan memberi keuntungan pada matawang safe-haven.
Euro menyusut semula ke sekitar paras harga 1.1300 berbanding USD susulan laporan ini, selain turut terkesan dengan kenyataan terbaru Presiden Bank Pusat Eropah (ECB) Christine Lagarde.
Lagarde terus berpandangan bahawa syarat untuk mengetatkan dasar masih jauh lagi untuk dicapai, menunjukkan bahawa bank pusat itu akan mengekalkan kadar faedah yang rendah lebih lama.
Matawang pound pula kembali jatuh di bawah paras harga 1.3500 susulan kebangkitan semula USD, gagal mengekalkan keuntungan daripada data jualan runcit UK yang positif.


Tindakan Amerika Syarikat Luluskan Rang Undang-Undang Bangkitkan Kemarahan China

Dewan Perwakilan Amerika Syarikat telah meluluskan empat rang undang-undang iaitu tiga daripadanya mengenai penunjuk perasaan pro-demokrasi di Hong Kong yang bertujuan untuk mempertahankan hak-hak sivil sekali gus telah membangkitkan kemarahan China.
Ia telah diluluskan sebulat suara dengan ahli-ahli Kongres mengatakan mereka mahu mengambil tindakan yang agresif terhadap China dan menunjukkan sokongan kepada Hong Kong yang telah mengalami pergolakan selama empat bulan.
Akta Hak Asasi Manusia dan Demokrasi Hong Kong adalah satu daripada empat tindakan yang diluluskan oleh ahli dewan pada hari Selasa dengan sebulat suara. Rang undang-undang ini menyediakan sekatan ke atas pegawai yang bertanggungjawab dalam melemahkan kebebasan dan autonomi di Hong Kong.
Seterusnya, Akta Perlindungan Hong Kong, akan menghentikan eksport ke atas barangan ketenteraan dan alat kawalan yang membolehkan polis Hong Kong untuk menggunakannya kepada penunjuk perasaan misalnya gas pemedih mata.
 Selain itu, antara yang diluluskan oleh Dewan juga termasuk resolusi yang mengesahkan hubungan antara Hong Kong dan AS dengan mengutuk campurtangan China di rantau ini serta menyokong hak penduduk untuk menjalankan protes.
Kementerian Luar China menyelar tindakan itu dengan memberi amaran bahawa hubungan dua hala antara AS dan China akan rosak sekiranya ia dijadikan sebagai undang-undang.
Kerajaan Hong Kong juga turut meluahkan rasa kesalnya atas kelulusan rang undang-undang ini dan berkata bahawa badan perundangan asing tidak seharusnya campurtangan dalam hal ehwal dalaman negara itu.
Bagaimanapun, undang-undang tersebut masih belum mendapat pertimbangan dan kelulusan daripada Senat yang membolehkannya diserahkan kepada Presiden AS Donal Trump untuk ditandatangani.


USD/JPY Mencatat Volatility Tertinggi Sejak Krisis Kewangan Tahun 2008? Anda Kena Ambil Tahu!

Yen mengukuh dalam keadaan pasaran yang gelisah pada hari Jumaat, serta melonjak ke nilai tertinggi dalam tempoh 2 ½ minggu berbanding US Dolllar. Hal ini kerana pelabur bersiap sedia menghadapi keputusan BoJ hari ini yang dijangka mengecewakan pasaran dengan langkah yang lebih radikal.
Dolar jatuh 0.5%, sebelum tergelincir serendah 103.30, nilai terendah sejak 12 Julai.
Semalaman, USD/JPY turun naik melebihi 50% pada hari Khamis, volatility paling tinggi sejak krisis kewangan pada tahun 2008.
Sementara itu, EUR/JPY telah mencatat angka 116.07, turun 0.4%.
Kebiasaannya, BoJ akan mengumumkan sebarang dasar pada waktu tengah hari di Tokyo (0300 GMT), walaupun bank tersebut tidak menetapkan masa yang tepat.
Peningkatan besar dalam pembelian bon serta pengembangan aset berisiko seperti exchange-traded fund (ETF), mungkin akan menjadi pilihan BoJ jika mereka bank tersebut mahu mengejutkan pasaran dengan pelonggaran dasar secara besar-besaran. Pendapat ini dikemukakan oleh sumber-sumber yang telah biasa dengan sudut pandang perbankan.
“Walaupun langkah yang bakal diambil oleh BoJ itu dikatakan bakal mewujudkan kesan sinergi, langkah pengurangan tambahan ini tidak seharusnya menggunakan ‘wang helikopter’,” kata Harumi Taguchi, ahli ekonomi utama di IHS Markit, Tokyo.
 Beliau menambah, langkah yang diambil BoJ tidak seharusnya mendorong kadar inflasi yang lebih cepat sehingga nilai 2%. Beliau juga berpendapat, apa-apa keputusan dari BoJ akan menambah volatility dalam pasaran tukaran asing, pendapatan tetap dan ekuiti.
Selain itu, BoJ juga sedang mempertimbangkan langkah-langkah tertentu untuk mengembangkan rangsangan monetari. Hal in untuk menangani tanda-tanda kelemahan dalam inflasi, kata satu sumber.
Data yang dikeluarkan pada Jumaat ini dikatakan bakal memberi tekanan kepada penurunan harga. Indeks harga pengguna Jepun merudum 0.5% pada bulan Jun dari tahun sebelumnya.
Kerajaan Jepun turut mengumumkan pakej rangsangan yang mengejutkan bernilai 28 trillion yen pada Rabu lalu. Hal ini sekali gus meletakkan tekanan rangsangan terbabit di mahkamah bank pusat.
US Dollar Index, yang mengukur kekuatan 6 unjuran mata wang utama menurun sebanyak 0.2% kepada 96.585.
Data ekonomi pada hari Khamis turut memberi tekanan buat US Dollar. Nilai perdagangan Amerika syarikat yang defisit melebihi jangkaan sebanyak $63.6 billion. Selain itu, kenaikan kadar pengangguran baru, disamping keputusan mensyuarat Fed yang mengekalkan kadar faedah juga menjadi faktor kepada isu terbabit.
Pelabur juga menunggu bacaan awal kerajaan Amerika Syarikat pada suku kedua KDNK yang bakal dikeluarkan pada hari Jumaat. Ekonomi dijangka berkembang pada kadar tahunan sebanyak 1.8% dalam jangkaan model oleh Atlanta Federal Reserve pada hari Khamis.
Euro meningkat 0.1% kepada $ 1,1083, meningkat 1% untuk minggu tersebut.


US Dollar Mengukuh Berbanding Yen dan Euro Pada Sesi Eropah

US Dollar mencatatkan prestasi memberansangkan berbanding Yen dan Euro pada hari Isnin, sebagai berisiko lanjutan data ekonomi Amerika Syarikat yang kukuh. Brexit yang masih meninggalkan kesan juga terus mengangkat mata wang dan aset Amerika Syarikat itu.
Data aktiviti perniagaan Amerika Syarikat yang dikeluarkan pada hari Jumaat juga menambah kepada prospek kenaikan interest rate oleh Fed yang disokong oleh Greenback.
Peningkatan sentimen risiko global- Saham Wall Street telah mencecah rekod tertinggi bulan ini. Hal ini juga memberi kesan kepada mata wang Jepun yang telah jatuh kira-kira 7% berbanding dolar selepas referendum.
“Terima kasih kepada petunjuk yang kuat, yang meletakkan kebimbangan terhadap ekonomi US selepas Brexit reda. Hal ini juga ditambah dengan keputusan korporat yang baik, serta ekonomi US yang telah pulih dengan pesat.” Kata Koji Fukaya, penduduk FPG Securities di Tokyo.
Euro pula telah melemah sebanyak 0.1% kepada $ 1.0965 selepas tergelincir ke paras terendah dalam sebulan, sebanyak $1.0955 pada hari Jumaat berikutan insiden tembakan di Munich. Berbanding Yen, US Dollar mencatat peningkatan sebanyak 0.3%.
Yen juga dilihat dalam fasa bertahan dengan harapan agar BoJ dapat melonggarkan lagi dasar kewangan pada mesyuarat dasar yang dijadual 28 hingga 29 Julai ini.
 Walaupun ura-ura mengatakan BoJ akan menggunakan kaedah ransangan ortodoks “wang helikopter”, pasaran masih mengekalkan ramalan bahawa bank pusat akan menggunakan langkah lain sebagai pengurangan dasar.
“Dollar/Yen boleh mencapai tahap 108 jika keputusan mesyuarat Fed pada minggu ini memberi sokongan kepada kenaikan kadar, dan terdapat pelonggaran dasar oleh BoJ. Pair itu boleh menurun ke paras 105 jika jangkaan itu sebaliknya,” kata Fukaya di FPG Securities.
Dalam masa yang sama, mesyuarat bank pusat akan menjadi tumpuan pasaran minggu ini, dengan Fed juga mengadakan pertemuan dasar peribadi pada 26 hingga 27 Julai.
Kedudukan bersih dolar meningkat sebanyak $10.42 bilion pada minggu berakhir 19 Julai dari $8.01 bilion minggu sebelumnya. Angka ini mengikut perkiraan Reuters dan data dari Commodity Futures Trading Commission yang dikeluarkan pada Jumaat lalu.
Streling dicatat stabil pada $1.3116 selepas jatuh lebih kurang 1% pada hari Jumaat selepas kajian menunjukkan aktiviti perniagaan semakin perlahan kesan dari Brexit.
Dollar Australia juga sedikit berubah kepada $0.7471, selepas merosot 0.4% pada hari Jumaat.